**OBRAZLOŽENJE**

**PRIJEDLOGA PRORAČUNA OPĆINE MATULJI ZA 2025. GODINU**

**I PROJEKCIJA ZA 2026. i 2027. GODINU**

**Uvod**

Planiranje prihoda i rashoda Proračuna temeljilo se na temelju važećih projekcija Proračuna Općine Matulji za 2025. i 2026. godinu, podacima o izvršenju Proračuna Općine Matulji u razdoblju tekuće proračunske godine, Provedbenog programa Općine Matulji za razdoblje 2021. - 2025. godine, a sukladno ciljevima Nacionalne razvojne strategije Republike Hrvatske do 2030. godine, Planu razvoja Primorsko-goranske županije 2022.-2027. te Uputama za izradu proračuna jedinica lokalne i područne (regionalne) samouprave za razdoblje 2025. - 2027. Ministarstva financija.

U donesenom Provedbenom programu definirani su prioriteti na način da su određena četiri prioritetna područja na temelju kojih su mjere raspoređene po odabranim ciljevima - Prioritet 1 „Poticanje poduzetničke klime i razvoj turizma“, Prioritet 2 „Unaprjeđenje kvalitete života stanovnika i veći životni standard“, Prioritet 3 „Učinkovito upravljanje prostorom i zaštita okoliša“ i Prioritet 4 „Povećanje učinkovitosti Općinske uprave“.

U Uputama za izradu proračuna jedinica lokalne i područne (regionalne) samouprave za razdoblje 2025. - 2027. koje je izradilo Ministarstvo financija dani su makroekonomski pokazatelji za razdoblje 2025.-2027. godine te je tako dana projekcija kako će realni rast BDP u 2025. godini iznositi 3,2 %, dok će stopa inflacije biti 2,8 % te kako se očekuje da će stopa zaposlenosti u 2025. godini iznositi 3,1 %, dok će rast bruto plaća iznositi 8,2%.

U skladu s navedenim Općina Matulji u narednom trogodišnjem razdoblju planira nastavak provedbe kapitalnih investicija bitnih za dugoročni razvoj Općine, posebice ulaganja u komunalnu i društvenu infrastrukturu - gradnja objekata komunalne infrastrukture, ulaganja u obnovu društvenih domova, ulaganja u objekte predškolskog odgoja, ulaganja u energetsku obnovu zgrada osnovnih škola i drugih objekata javne namjene, uređenje dječjih igrališta. Također, naglasak je na zadržavanju postignutog standarda u društvenim djelatnostima te težnji na unapređenju čemu posebice doprinosi realizacija EU projekata. Fokus je i na unapređenju i poticanju poduzetničkih aktivnosti, kao i aktivnosti vezanih uz razvoj i unapređenje poljoprivrede i turizma doprinoseći tako gospodarskom rastu. Uz navedeno, cilj je i unaprjeđenje odnosno podizanje kvalitete i obima održavanja komunalne infrastrukture u smjeru poboljšanja kvalitete života stanovnika.

**Prihodi i primici**

U narednom razdoblju očekuju se izmjene nekoliko zakonskih propisa koji će utjecati na ostvarenja prihoda Općine, i to Zakona o lokalnim porezima, Zakona o porezu na dohodak, Zakona o doprinosima, Općeg poreznog zakona s glavnim ciljevima unaprjeđenja sustava oporezivanje nekretnina te poreznog rasterećenja rada. Izmjenama Zakona o lokalnim porezima porez na kuće za odmor planira se zamijeniti porezom na nekretnine. Izmjenama Zakona o porezu na dohodak planira se smanjenje najviše moguće stope godišnjeg poreza na dohodak koju određuju jedinice lokalne samouprave, predlaže se povećanje osobnog odbitka te povećanje iznosa godišnje porezne osnovice za primjenu više stope poreza na dohodak.

Prijedlogom Proračuna za 2025. godinu i projekcijama za 2026. i 2027. godinu prihodi su planirani na osnovi važećih visina i stopa lokalnih poreza (uz planirano uvođenje novog poreza na nekretnine), važeće vrijednosti boda komunalne naknade i visini komunalnog doprinosa te uzimajući u obzir zakonske kojima se smanjuju najviše moguće stope poreza na dohodak te povećava osobni odbitak. Ostali prihodi planirani se na osnovi važećih zakonskih propisa koji reguliraju visinu i raspodjelu zajedničkih prihoda proračuna (turistička pristojba, spomenička renta) kao i važećih odluka Općine Matulji i zaključenih ugovora (zakup i najam prostora i površina u vlasništvu Općine). Planira se povećanje prihoda uzimajući u obzir procjene gospodarskog rasta.

Prihodi od pomoći planiraju se na osnovi trenutnih saznanja o očekivanim prihodima od pomoći za sufinanciranje pojedinih projekata/programa. Općina nastavlja usmjerenost na povlačenje sredstava iz EU fondova te će pratiti raspisivanje natječaja i mogućnost prijave kao pomoći za realizaciju bitnih projekata, kako infrastrukturnih tako i za programske aktivnosti.

S obzirom da raspoloživi redovni prihodi Proračuna ne omogućuju da se realiziraju značajnije investicije, ovim prijedlogom predviđeno je da se investicija izgradnje Dječjeg vrtića u Rukavcu, investicija uređenja i rekonstrukcija Doma Hangar te investicija uređenja i energetske obnove Osnovne škole Drago Gervais Brešca financira djelomično iz kreditnog zaduženja (investicije planirane u 2025., 2026 i 2027. godini).

U narednom razdoblju očekuju se izmjene nekoliko zakonskih propisa koji će utjecati na ostvarenja prihoda Općine, i to Zakona o lokalnim porezima, Zakona o porezu na dohodak, Zakona o doprinosima, Općeg poreznog zakona s glavnim ciljevima unaprjeđenja sustava oporezivanje nekretnina te poreznog rasterećenja rada. Izmjenama Zakona o lokalnim porezima porez na kuće za odmor planira se zamijeniti porezom na nekretnine. Izmjenama Zakona o porezu na dohodak planira se smanjenje najviše moguće stope godišnjeg poreza na dohodak koju određuju jedinice lokalne samouprave, predlaže se povećanje osobnog odbitka te povećanje iznosa godišnje porezne osnovice za primjenu više stope poreza na dohodak.

**Rashodi i izdaci**

Planiranje rashoda uvjetovano je limitom odnosno predviđenim iznosom sredstva za rashode koji se financiraju iz općih izvora, odnosno za provedbu postojećih programa i aktivnosti koje proizlaze iz trenutno važećih propisa, potpisanih ugovora i preuzetih obveza. Za rashode koji se financiraju iz ostalih izvora financiranja (prihodi od pomoći, prihodi za posebne namjene, donacije, prihodi od prodaje ili zamjene nefinancijske imovine, vlastiti i namjenski prihodi i primici proračunskih korisnika) limit je visina procijenjenih prihoda iz tih izvora za proračunsko razdoblje.


**Visina Proračuna**

Prema ovom prijedlogu Proračun Općine Matulji za 2025. godinu iznosio bi 23.492.844,00 eura. Uzimajući u obzir ukupno planiranu visinu **Proračuna za 2025. godinu** isti je u odnosu na Proračun za 2024. godinu viši za +39,7% prvenstveno radi viših rashoda za nabavku dugotrajne imovine (+112%) budući su planirane veće investicije - građenje komunalne infrastrukture, izgradnja Dječjeg vrtića u Rukavcu, rekonstrukcija i uređenje Doma Hangar, uređenje i energetska obnova Osnovne škole Drago Gervais Brešca.

Kada bi se uspoređivao prijedlog Proračuna za 2025. godinu s važećim Proračunom za 2024. godinu isključivo na razini rashoda poslovanja, Proračun za 2025. godinu bio bi u odnosu na 2024. viši za +3,3%.

Projekcija Proračuna za 2026. godinu iznosi 16.152.552,00 eura, dok za 2027. godinu iznosi 13.161.472,00 eura. Projekcija za 2026. godinu niža je za -31,2% u odnosu na plan za 2024. godinu, a projekcija za 2027. godinu je niža za -18,5% u odnosu na projekciju za 2026. godinu.

**Prijedlog Proračuna za 2025. godinu te projekcija za 2026. i 2027. u odnosu na Proračun za 2024. godinu:**




**OBRAZLOŽENJE OPĆEG DIJELA PRORAČUNA –**

**PRIHODI I PRIMICI, RASHODI I IZDACI TE PRENESENI MANJAK ODNOSNO VIŠAK PREMA EKONOMSKOJ KLASIFIKACIJI**

**I. PRIHODI I PRIMICI**

Prihodi i primici Proračuna prema ekonomskoj klasifikaciji obuhvaćaju **prihode poslovanja, prihode od prodaje nefinancijske imovine te primitke od financijske imovine i zaduživanja,** a isti su prijedlogom Proračuna za 2024. godinu te projekcijama za 2025. i 2026. godinu planirani kako slijedi:



Iz navedenog je razvidno da u Proračunu za 2025. godinu i projekcijama za 2026. i 2027. godinu pretežiti dio prihoda i primitaka proračuna čine prihodi poslovanja (64 - 92%).

Kada se uspoređuju samo prihodi poslovanja u 2025. godini isti su u odnosu na 2024. viši za +33% što je posljedica najvećim dijelom viših prihoda od poreza, prihoda od pomoći te prihoda od donacija dok se kod ostalih prihoda poslovanja planira povećanje/smanjenje +/- 10% u odnosu na 2024. godine. Planira se blagi porast prihoda od poreza u prvom redu poreza na dohodak te poreza na promet nekretnina prema očekivanim procjenama gospodarskog rasta.

Projekcijom za 2026. godinu se planira se smanjenje prihoda poslovanja u odnosu na 2025. godinu (+-13,8%), dok se Projekcijom za 2027. godinu prihodi poslovanja planiraju na razini 2026. godine. Navedeno je prvenstveno radi smanjenja prihoda od pomoći, a koji se odnose na planirane projekte iz europskih i nacionalnih sredstava obzirom da nisu poznati potencijalni natječaji, ali navedeno će se planirati kad isto bude poznato te razrađene projektne ideje.

U 2025. godini i projekcijama za 2026. i 2027. godinu planiraju se viši prihodi od prodaje nefinancijske imovine u odnosu na 2024. godinu.

U 2025. i 2026. godini planiraju se primici od zaduživanja koji se odnose na neiskorištena sredstva kreditnog zaduženja u iznosu od 1,76 mil. eura za izgradnju nerazvrstanih cesta budući su II. izmjenama i dopunama Proračuna za 2024. godinu isti smanjeni obzirom na povlačenje kredita, zatim na kreditno zaduženje za sufinanciranje investicije izgradnje dječjeg vrtića Rukavac (3,85 mil. eura) te kreditnog zaduženja za sufinanciranje investicije rekonstrukcije i uređenje Doma Hangar (2,85 mil. eura) te uređenje prostora te energetsku obnovu zgrade Osnovne škole Drago Gervais Brešca (900 tisuća eura).

Prijedlogom Proračuna za 2025. godinu planira se preneseni višak iz prethodne godine u iznosu od 700.000,00 eura, dok će se konačni rezultat rasporediti u Proračun za 2025. godinu kada bude poznat rezultat poslovanja za 2024. godinu. Za 2026. i 2027. godinu planirani iznos viška je 500.000,00 eura.

**1. PRIHODI POSLOVANJA (6)**

**Prihodi poslovanja za 2025. godinu te 2026. i 2027. godinu** planirani su kako slijedi:

|  |  |  |  |  |
| --- | --- | --- | --- | --- |
| **1. PRIHODI POSLOVANJA** | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
|
| 1.A. PRIHODI OD POREZA (61) | 7.480.500 | 8.320.000 | 8.595.000 | 8.845.000 |
| 1.B. PRIHODI OD POMOĆI (63) | 1.585.886 | 3.457.412 | 2.147.797 | 983.717 |
| 1.C. PRIHODI OD IMOVINE (64) | 312.920 | 257.755 | 255.255 | 255.255 |
| 1.D. PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65) | 1.712.650 | 1.772.500 | 1.852.500 | 1.917.500 |
| 1.E. PRIHODI OD PRODAJE PROIZVODA I USLUGA I PRIHODI OD DONACIJA (66) | 186.902 | 1.219.000 | 123.000 | 126.000 |
| 1.F. KAZNE, UPRAVNE MJERE I OSTALI PRIHODI (68) | 57.000 | 47.000 | 24.000 | 24.000 |
| **UKUPNO PRIHODI POSLOVANJA (6)** | **11.335.858** | **15.073.667** | **12.997.552** | **12.151.472** |

Iz navedenog je razvidno da unutar prihoda poslovanja najveći udio čine prihodi od poreza (55 - 73%), a zatim slijede prihodi od pomoći (8 - 23%) te prihodi od pristojbi, naknada i ostali prihodi po posebnim namjenama (12 - 16%).

**1.A. Prihodi od poreza** obuhvaćaju poreze koji su isključivi prihod Općine propisani Odlukom o porezima - porez na korištenje javnih površina i porez na potrošnju, zatim porez na promet nekretnina koji je propisan posebnim zakonom, a prihod je Općine te zajednički porezi - porez na dohodak u kojem Općina ima udio od 74% te novi porez na nekretnine za koji je predloženo da se raspodjeljuje 80% Općini i 20% državi. **Za 2025. godinu** planirano je blago povećanje poreznih prihoda (+11%) obzirom na zakonske izmjene kojima se smanjuju najviše moguće stope poreza na dohodak te povećava osobni odbitak kao i uvođenje novog poreza na nekretnine, a uzimajući u obzir procjene gospodarskog rasta.

**U projekciji za 2026. i 2027. godinu** planira se postupno povećanje prihoda od poreza radi očekivanog rasta gospodarstva, a time i povećanje broja zaposlenih te dohotka. Također se planira porast prihoda od poreza na promet nekretnina.

**1.B.** **Prihodi od pomoći iz inozemstva i od subjekata unutar općeg proračuna** uključuju pomoći iz drugih proračuna (pomoći iz županijskog proračuna, državnog proračuna, gradskih i općinskih proračuna, izvanproračunskih korisnika), pomoći izravnanja za decentralizirane funkcije vatrogastva, pomoći proračunskim korisnicima iz nenadležnog proračuna (sufinanciranje programa Dječjeg vrtića Matulji) te pomoći temeljem prijenosa EU sredstava. **Proračunom za 2025. godinu** prihodi od pomoći planirani su za pomoći od inozemnih vlada (aktivnosti Vijeća slovenske nacionalne manjine), pomoći iz drugih proračuna (pomoći iz državnog proračuna za funkcionalno povezivanje jedinica lokalne samouprave, pomoći iz županijskom proračuna za provedbu lokalnih izbora, pomoći iz gradskih i općinskih proračuna za zajedničko održavanje ceste Osojnica, kapitalne pomoći za uređenje igrališta, kapitalne pomoći iz županijskog proračuna za sufinanciranje uređenje i energetske obnove Osnovne škole Drago Gervais Brešca), pomoći od izvanproračunskih korisnika (sufinanciranje društva Hrvatske ceste d.o.o. troškova zimske službe, sufinanciranje društva Hrvatske autoceste d.o.o. za izgradnju prometnice), pomoći izravnanja za decentralizirane funkcije (prema Uredbi Vlade RH o rasporedu sredstava za decentralizirane funkcije odnosno za financiranje minimalnih standarda vatrogastva), pomoći proračunskim korisnicima iz proračuna koji im nije nadležan (pomoći iz državnog proračuna za programe Dječjeg vrtića Matulji) te pomoći temeljem prijenosa EU sredstava (projekt Zaželi, projekt Transplant - Interreg, izgradnja dječjeg vrtića u Rukavu, energetska obnova OŠ Brešca, uređenje igrališta). U odnosu na 2024. godinu ukupno su prihodi od pomoći veći radi povećanja kapitalnih pomoći temeljem prijenosa EU sredstava što je vezano uz projekte koji su prijavljeni na natječaje.

U **projekciji za 2026. i 2027. godinu** planirani su prihodi od pomoći od inozemnih vlada, pomoći iz drugih proračuna (pomoći iz državnog proračuna za funkcionalno povezivanje jedinica lokalne samouprave, kapitalne pomoći iz županijskog proračuna), pomoći od izvanproračunskih korisnika, pomoći izravnanja za decentralizirane funkcije, pomoći proračunskim korisnicima iz proračuna koji im nije nadležan te pomoći temeljem prijenosa EU sredstava (projekt Zaželi i projekt Transplant - Interreg te kapitalnih pomoći za rekonstrukciju i uređenje Doma Hangar).

**1.C.** **Prihode od imovine** čine prihodi od financijske imovine(zatezne kamate) i prihodi od nefinancijske imovine (koncesije, zakup poslovnog prostora, najam stambenog prostora, spomenička renta, naknada za prekomjerno opterećenje nerazvrstanih cesta, naknada za nezakonito izgrađene zgrade i ostalo).

**Prihodi od imovine za 2025. godinu** **planirani su** u nešto nižem iznosu u odnosu na 2024. godinu (-17,6%). Smanjenje se odnosi na prihode od financijske imovine (prihodi od kamata) te prihode od nefinancijske imovine (smanjenje prihoda od koncesije budući je u 2024. godini istekla koncesija za obavljanje uslužne komunalne djelatnosti usluge parkiranja u javnoj garaži te prihoda od naknade za nezakonito izgrađene zgrade budući se očekuje rješavanje svih zahtjeva).

U **projekciji za 2026. i 2027. godinu** planiraju se prihodi na razini 2025. godine.

**1.D. Prihodi od upravnih i administrativnih pristojbi, pristojbi po posebnim propisima i naknada** obuhvaćaju prihode od komunalne naknade i komunalnog doprinosa, upravne pristojbe i turističke pristojbe te ostale prihode po posebnim propisima (doprinos za šume, vodni doprinos, naknada za korištenje grobnog mjesta, refundacije troškova zakupaca, sufinanciranja cijene vrtića od strane roditelja). U okviru ove skupine **Proračunom za 2025. godinu** planira se neznatno povećanje u odnosu na 2024. godinu (+3,5%), a najvećim dijelom radi većeg iznosa planiranih prihoda od komunalnog doprinosa uzimajući u obzir planirane investicije te komunalne naknade.

U **projekciji za 2026. i 2027**. **godinu** planira se postupno blago povećanje prihoda od komunalnog doprinosa kao rezultat investicija i gradnje novih objekata prvenstveno gospodarske namjene, ali i gradnji novih stambenih objekata te prihoda od komunalne naknade. Također, povećavaju se prihodi sufinanciranja cijene vrtića od strane roditelja obzirom na planiranu izgradnju novog objekta Dječjeg vrtića u Rukavcu.

**1.E. Prihodi od prodaje proizvoda i usluga i donacije** sastoje se od prihoda od pruženih usluga (prihodi koje ostvaruje Općina za obavljanja poslova obračuna i naplate naknade za uređenje voda kao i prihodi od usluga koje ostvaruje Dječji vrtić Matulji), prihoda od tekućih donacija koji obuhvaćaju donacije pravnih ili fizičkih osoba za provedbu određenih programa/projekata te prihoda od kapitalnih donacija koji obuhvaćaju donacije za realizaciju kapitalnih projekata dobivene iz drugih institucija, pravnih ili fizičkih osoba izvan opće države. **Proračunom za 2025. godinu** planiraju se prihodi od pruženih usluga za obavljanja poslova obračuna i naplate naknade za uređenje voda, prihodi od pruženih usluga pripreme obroka koje obavlja Dječji vrtić Matulji, zatim prihodi od donacija za organizaciju manifestacije „Matuljske ljetne večeri“ te prihodi od donacija za financiranje izgradnje prometnice od strane društva Bina-Istra d.d.. Kod ove skupine prihoda planira se značajnije povećanje u odnosu na 2024. godinu obzirom na navedeno sufinanciranje izgradnje prometnice.

U **projekcijama za 2026. i 2027. godinu** prihodi od prodaje proizvoda i usluga i donacije planiraju se u nešto nižem iznosu u odnosu na baznu 2024. godinu s obzirom na niže prihode Dječjeg vrtića Matulji za pružanje usluga.

**1.F. Prihodi od kazni, upravnih mjera i ostalih prihoda** obuhvaćaju prihode koje se ostvare naplatom kazni te upravnih mjera radi kršenja odredbi zakona ili općinskih odluka koje provodi komunalno i prometno redarstvo Općine te ostale prihode. **U 2025. godini** kazne i upravne mjere se planiraju u nižem iznosu u odnosu na 2024. godinu s obzirom na planirano smanjenje kazni po prekršajima koje utvrđuje prometno redarstvo obzirom da bi mjere kažnjavanja trebale rezultirati smanjenjem broja prekršaja, dok se ostali prihodi planiraju se na razini 2024. godine.

U **projekciji za 2026. i 2027. godinu** planira se nešto niži iznos u odnosu na 2025. godinu.

**2. PRIHODI OD PRODAJE NEFINANCIJSKE IMOVINE (7)**

**Prihode od prodaje nefinancijske imovine čine** Prihodi od prodaje neproizvedene dugotrajne imovine (zemljišta) te Prihodi od prodaje proizvedene dugotrajne imovine (građevinski objekti), a planirani su kako slijedi:

|  |  |  |  |  |
| --- | --- | --- | --- | --- |
| **2. PRIHODI OD PRODAJE NEFINANCIJSKE IMOVINE (7)** | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
|  |
| **UKUPNO** | 160.600 | 510.000 | 510.000 | 510.000 |  |

**Prihodi od prodaje imovine** **planirani za 2025. godinu** viši su u odnosu na 2024. godinu, a temelje se na planiranim prodajama nekretnina koje su namijenjene prodaji ili za koje se iskaže interes, odnosno za nekretnine koje ne služe redovnom poslovanju Općine. U sklopu ove skupine prihoda planirani su i prihodi od obročne otplate prodaje stanova po zaključenim ugovorima iz ranijih razdoblja.

**Projekcijom za 2026. i 2027. godinu** planira se prihod od prodaje nefinancijske imovine po na razini 2025. godine.

**3. PRIMICI OD FINANCIJSKE IMOVINE I ZADUŽIVANJA (8)**


**Proračunom za 2025. godinu** planirani su primici od financijske imovine i zaduženja u visini od 7.209.177,00 eura. Navedeno se odnosi na neiskorištena sredstva kreditnog zaduženja u iznosu od 1,76 mil. eura za izgradnju nerazvrstanih cesta budući su II. izmjenama i dopunama Proračuna za 2024. godinu isti smanjeni obzirom na povlačenje kredita, zatim na kreditno zaduženje za sufinanciranje investicije izgradnje dječjeg vrtića Rukavac (3,85 mil. eura) te kreditnog zaduženja za sufinanciranje investicije rekonstrukcije i uređenje Doma Hangar (700 tisuća eura) te uređenje prostora te energetsku obnovu zgrade Osnovne škole Drago Gervais Brešca (900 tisuća eura).

**Projekcijom za 2026. godinu** predviđeno je povlačenje ostatka kreditnog zaduženja za investiciju rekonstrukcije i uređenje Doma Hangar (1,145 mil. eura).

**II. RASHODI I IZDACI**

Rashodi i izdaci Proračuna prema ekonomskoj klasifikaciji obuhvaćaju **rashode poslovanja**, **rashode za nabavu nefinancijske imovine** te **izdatke za financijsku imovinu i otplate zajmova**.

Rashodi i izdaci Proračuna za 2025. godinu te projekcije za 2026. i 2027. godinu prema ekonomskoj klasifikaciji planirani su kako slijedi:



Rashodi i izdaci Proračuna za 2025. godinu ukupno su viši u odnosu na planirane rashode i izdatke za 2024. godinu za +39,7%. U odnosu na 2024. godinu smanjio se udio rashoda poslovanja, dok se povećao udio rashoda za nabavu dugotrajne nefinancijske imovine.

Gledajući visinu planiranih iznosa po pojedinim vrstama rashoda u odnosu na ukupan Proračun za 2025. godinu, Rashodi poslovanja sudjeluju sa 47,6%, rashodi za nabavu dugotrajne imovine sa 50,9%, dok se 1,5% odnosi na izdatke za financijsku imovinu i otplate zajmova.

Udio pojedinih vrsta rashoda po pojedinim godinama prikazan je u tablici u nastavku.

|  |  |  |  |  |
| --- | --- | --- | --- | --- |
|  | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
| 1. RASHODI POSLOVANJA - udio | 64,31% | 47,53% | 67,87% | 81,49% |
| 2. RASHODI ZA NABAVU NEFINANCIJSKE IMOVINE - udio | 33,55% | 50,95% | 29,92% | 14,45% |
| 3. IZDACI ZA FINANCIJSKU IMOVINU I OTPLATE ZAJMOVA - udio | 2,14% | 1,52% | 2,21% | 4,06% |
|  | 100% | 100% | 100% | 100% |

**1. RASHODI POSLOVANJA (3)**

**Rashodi poslovanja** **za 2025. godinu** **te 2026. i 2027. godinu** planirani su kako slijedi:

|  |  |  |  |  |
| --- | --- | --- | --- | --- |
| **1. RASHODI POSLOVANJA** | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
|
| **UKUPNO** | **10.814.738** | **11.166.967** | **10.963.023** | **10.724.823** |
| 1.A. RASHODI ZA ZAPOSLENE (31) | 2.658.943 | 3.367.366 | 3.525.366 | 3.525.366 |
| 1.B. MATERIJALNI RASHODI (32) | 4.276.775 | 4.005.458 | 3.874.647 | 3.825.347 |
| 1.C FINANCIJSKI RASHODI (34) | 87.770 | 76.330 | 81.230 | 73.130 |
| 1. D SUBVENCIJE (35) | 1.121.018 | 1.057.301 | 910.268 | 910.268 |
| 1.E POMOĆI DANE U INOZEMSTVO I UNUTAR OPĆEG PRORAČUNA (36) | 1.120.344 | 839.238 | 821.238 | 821.238 |
| 1.F NAKNADE GRAĐANIMA I KUĆANSTVIMA (37) | 558.260 | 610.020 | 593.020 | 593.020 |
| 1.G. OSTALI RASHODI (38) | 991.628 | 1.211.254 | 1.157.254 | 976.454 |

Iz prethodne tablice vidljivo je da unutar **rashoda poslovanja** najveći udio čine materijalni rashodi (oko 36%) dok najmanji udio imaju financijski rashodi (0,7%).

**1.A. Rashodi za zaposlene** **(31)** obuhvaćaju rashode za plaće i ostale rashode za zaposlene u općinskoj upravi i Dječjem vrtiću Matulji te rashode za plaće i naknade dužnosnika.

Prijedlogom Proračuna i projekcija kod sredstava za plaće i naknade planirano je povećanje mase za plaće i naknade službenika u općinskoj upravi te dužnosnika, kao i za potrebna nova zapošljavanja sukladno planiranoj sistematizaciji radnih mjesta. Također, povećavaju se rashodi za zaposlene u Dječjem vrtiću Matulji uvažavajući potrebu zapošljavanja novih djelatnika po izgradnji novog Dječjeg vrtića u Rukavcu. Ukupno povećanje u odnosu na 2024. godinu iznosi 26,6% za 2025. godini, 32,6% za 2026. godinu i 2027. godini koje se odnosi na zapošljavanja za novi Dječji vrtić u Rukavcu.

**1.B. Materijalni rashodi** **(32)** obuhvaćajurashode za usluge (usluge tekućeg i investicijskog održavanja (koje se najvećim dijelom odnosi na održavanje komunalne infrastrukture), komunalne usluge, usluge telefona, pošte i prijevoza, zdravstvene i veterinarske usluge, usluge promidžbe i informiranja, intelektualne i osobne usluge, računalne i ostale usluge), naknade troškova zaposlenima (rashodi za službena putovanja, naknade za prijevoz za dolazak na posao i s posla, stručno usavršavanje zaposlenika i ostale naknade), rashode za materijal i energiju (uredski materijal, sitni inventar, službena i radna odjeća, materijal-namirnice, materijal i dijelovi za održavanje, troškovi za energiju) te ostale nespomenute rashode poslovanja (naknade za rad predstavničkih tijela, premije osiguranja, reprezentacija, članarina, pristojbe), a uključuju i rashode Dječjeg vrtića Matulji. Materijalni rashodi **za 2025. godinu** planirani su za -6,2% niže u odnosu na 2024. godinu te se isti smanjuju i u projekcijama za **2026. i 2027. godinu**.

**1.C. Financijski rashodi (34)** planirani su za rashode za kamate za primljene kredite te rashode za bankarske usluge i zatezne kamate. Financijski rashodi su planirani na osnovi obveza na ime kamata po zaključenim ugovorima o kreditima te planiranim rashodima za usluge platnog prometa. Planirani rashodi su u **2025. godini** niži za -13% u odnosu na 2024. godinu prvenstveno jer se smanjuju kamate za kredite. **Projekcijom za 2026. godinu** planira se povećanje financijskih rashoda s obzirom na povećanje obveze na ime kamata po ugovoru o kreditu od 2,65 mil. eura za izgradnju nerazvrstanih cesta koji će biti povučen tijekom 2025. godine dok se rashodi u **2027. godini** smanjuju obzirom na postupno smanjenje kamata po otplatnom planu.

**1.D. Rashodi za subvencije (35)** obuhvaćajusubvencije trgovačkim društvima u javnom sektoru te subvencije trgovačkim društvima, poljoprivrednicima i obrtnicima izvan javnog sektora. Subvencije planirane Proračunom **za 2025. godinu** obuhvaćaju subvenciju za javni prijevoz (KD Autotrolej d.o.o.), subvenciju za održavanje i monitoring zatvorenog odlagališta otpada Osojnica (društvo Komunalac d.o.o.), subvencije poduzetnicima, poljoprivrednicima i obrtnicima sukladno programima potpora za poticanje razvoja malog gospodarstva te potpora poljoprivredi, kao i subvencije za sufinanciranje troškova programa predškolskog odgoja i obrazovanja u ustanovama drugih osnivača te u obrtima za čuvanje djece sukladno odluci. Planirane subvencije su planirane u nešto nižem iznosu nego u 2024. godini radi smanjenja iznosa za sufinanciranje smještaja djece u obrtima za čuvanje djece obzirom na planirane potrebe.

U **projekciji za 2026. i 2027. godinu** planirane subvencije se smanjuju radi smanjenja subvencije za javni prijevoz budući nije planirana subvencija za pokriće subvencije iz ranijih godina te smanjenja iznosa za sufinanciranje smještaja djece u obrtima za čuvanje djece obzirom na planirane potrebe.

**1.E. Pomoći dane u inozemstvo i unutar općeg proračuna (36)** čine pomoći unutar općeg proračuna i pomoći proračunskim korisnicima drugih proračuna, a dijele se na tekuće i kapitalne pomoći. Ukupno su pomoći u **2025. godini** planirane niže u odnosu na 2024. godinu (-25,1%), no to je iz razloga što su u II. izmjenama i dopunama Proračuna za 2024. godinu planirane pomoći za povrat jedinicama lokalne samouprave koje su sufinancirale projekt sanacije Osojnice. **U 2026. i 2027. godini** pomoći se planiraju na razini 2025. godine.

Pretežiti dio sredstva u okviru ove skupine rashoda čine Pomoći proračunskim korisnicima drugih proračuna što se gotovo u cijelosti odnosi na tekuće planirane za sufinanciranje rada OŠ Andrija Mohorovičić Matulji, OŠ Drago Gervais Brešca, Gradske knjižnice i čitaonice Viktor Car Emin Opatija, Muzeja Lipa, Gradske knjižnice Rijeka (Županijski bibliobus), Javne vatrogasne postrojbe Opatija, Doma zdravlja Primorsko-goranske županije. Kapitalne pomoći korisnicima drugih proračuna planirane su za sufinanciranje kapitalnih ulaganja Gradske knjižnice i čitaonice Viktor Car Emin Opatija te Javne vatrogasne postrojbe Opatija. Povećanje se odnosi na povećanje pomoći svim korisnicima radi povećanja plaća i/ili materijalnih prava djelatnika, a najvećim dijelom se odnosi na Javnu vatrogasnu postrojbu Opatija.

Pomoći unutar općeg proračuna se dijele na tekuće i kapitalne pomoći. U okviru tekućih pomoći za 2025. godinu planiraju se sredstva za sufinanciranje željezničkog prijevoza, dok su kapitalne pomoći planirane kao pomoć za sufinanciranje projekta Primorsko-goranskoj županiji.

**1.F. Naknade građanima i kućanstvima (37)** obuhvaćaju rashode za pomoći sukladno programu socijalne skrbi, pomoći za novorođenu djecu, stipendije učenicima i studentima, financiranje cijene prijevoza za učenike i studente, sufinanciranje programa produženog boravka, pomoći za nabavu nastavnog materijala učenicima, sufinanciranje troškova medicinski pomognute oplodnje, sufinanciranje zbrinjavanja otpada koji sadrži azbest, naknade građanima za priključak na kanalizaciju te općinske nagrade. Planirana sredstva za navedene namjene su u **2025. godini povećana u odnosu na 2024. godinu** (+9,3%), dok se nešto niži iznos planira u **2026. i 2027. godini**. Povećanje u 2025. godini odnosi se na veći iznos za financiranje cijene prijevoza za učenike i studente, sufinanciranje programa produženog boravka, sufinanciranje troškova medicinski pomognute oplodnje kao novog oblika pomoći. U 2026. i 2027. godini smanjuje se iznos kod sufinanciranja zbrinjavanja otpada koji sadrži azbest obzirom da se očekuje smanjenje potrebe.

**1.G. Ostali rashodi (38)** sadržeTekuće donacije (sredstva za programa i projekte neprofitnih organizacija u okviru Programa Školstvo, Kultura, Sport, Socijalna skrb, sredstva za političke stranke, sredstva za dobrovoljno vatrogasno društvo), Kapitalne donacije (sufinanciranje ulaganja za nabavu opreme za protupožarnu zaštitu PVZ Liburnije i DVD Kras - Šapjane, ulaganja u vjerske objekte), Kazne, penale i naknade štete, Izvanredne rashode (proračunska zaliha) te Kapitalne pomoći (sufinanciranje gradnje vodnih građevina, pomoć KD Autotrolej d.o.o. za nabavu autobusa iz cijene putne karte što se prikazuje u proračunu istovremeno kao prihod i rashod).

Planirana sredstva **u 2025. godini** su +22,1% viša u odnosu na 2024. godinu radi višeg iznosa planiranih tekućih donacija za udruge, kao i tekućih donacija kroz projekt Zaželi. U **projekcijama za 2026. i 2027. godinu** planiran je nešto niži iznos u odnosu na 2025. godine, a koji se odnosi na naknade štete te tekuće donacije za troškove izborne promidžbe za lokalne izbore.

**2. RASHODI ZA NABAVU NEFINANCIJSKE IMOVINE (4)**

**Rashodi za nabavu dugotrajne imovine sastoje se od:**

* Rashodi za nabavu neproizvedene dugotrajne imovine
* Rashodi za nabavu proizvedene dugotrajne imovine.

Rashodi za nabavu nefinancijske imovine u 2025. godini te 2026. i 2027. godinu planirani su kako slijedi:

|  |  |  |  |  |
| --- | --- | --- | --- | --- |
| **2. RASHODI ZA NABAVU NEFINANCIJSKE (DUGOTRAJNE) IMOVINE (4)** | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
|
| **UKUPNO** | **5.642.778** | **11.968.627** | **4.832.279** | **1.902.399** |
| 2.A. RASHODI ZA NABAVU NEPROIZVEDENE DUGOTRAJNE IMOVINE (41) | 277.480 | 82.480 | 50.000 | 50.000 |
| 2.B. RASHODI ZA NABAVU PROIZVEDENE DUGOTRAJNE IMOVINE (42) | 4.202.526 | 8.975.947 | 1.232.279 | 1.157.399 |
| - Građevinski objekti (421) | 3.481.114 | 8.714.577 |  |  |
| - Postrojenja i oprema (422) | 492.032 | 167.370 |  |  |
| - Prijevozna sredstva (423) | 25.000 | 0 |  |  |
| - Nematerijalna proizvedena imovina (426) | 204.380 | 94.000 |  |  |
| 2.C. RASHODI ZA DODATNA ULAGANJA NA NEFINANCIJSKOJ IMOVINI (45) | 1.162.772 | 2.910.200 | 3.550.000 | 695.000 |

**2.A. Rashodi za nabavu neproizvedene dugotrajne imovine (41)** **u 2025. godini** obuhvaćaju planirana sredstva za otkup zemljišta koja je potrebno otkupiti radi izgradnje objekata komunalne infrastrukture, ali i za druge namjene sukladno potrebama. Također, ova skupina obuhvaća i rashode za ostalu nematerijalnu imovinu, a što se odnosi na nabavu licenci za sustav eSjednica za potrebe Općinskog vijeća.

**U 2026. i 2027. godini** sredstva se u okviru ove skupine rashoda planiraju u nešto nižem iznosu u odnosu na 2025. godinu obzirom na planirane potrebe.

**2.B. Rashodi za nabavu proizvedene dugotrajne imovine (42)** čine najveći udio u ovim rashodima, a obuhvaćaju rashode za nabavu građevinskih objekata, postrojenja i opreme te nematerijalne imovine. Rashodi uključuju i nabavu opreme i uređaja za potrebe Dječjeg vrtića Matulji i mjesnih odbora.

Rashodi za nabavu građevinskih objekata u 2025. godini obuhvaćaju planirane troškove gradnje prometnica i prometne i ostale komunalne infrastrukture, izgradnju Dječjeg vrtića u Rukavcu, te izgradnju pomoćnih građevina u Jankovićevom dolcu. U 2026. i 2027. godini planira se nastavak gradnje prometnica te dječjih i sportskih igrališta, kao i ostale komunalne infrastrukture.

Rashodi za nabavu postrojenja i opreme u 2025. godini te 2026. i 2027. godini odnose se na planiranu nabavu potrebne uredske opreme za potrebe općinske uprave, nabavu sustava videonadzora, uređaja i opreme za potrebe Dječjeg vrtića Matulji i mjesnih odbora te nabavu opreme komunalne i javne infrastrukture.

Rashodi za nematerijalnu proizvedenu imovinu odnose se na izradu prostorno-planske dokumentacije predviđene Programom Prostorno planiranje te izradu projektne dokumentacije za potrebe prijave projekata na natječaje.

**2.C. Rashodi za dodatna ulaganja na nefinancijskoj imovini** odnose se na troškove kapitalnih ulaganja u postojeće zgrade i prostore u vlasništvu Općine. Tako su u okviru ove skupine rashoda **u 2025. godini** planirana sredstva za potrebe investicije rekonstrukcije i uređenja Doma Hangar, uređenja te energetske obnove škole Brešca, kao i dodatna ulaganja u poslovne i društvene prostore.

**U 2026. godini** planira se povećanje ove vrste rashoda budući se planira nastavak investicije rekonstrukcije Doma Hangar, dok se završetak investicije planira se **u 2027. godini**.

**3. IZDACI ZA FINANCIJSKU IMOVINU I OTPLATE ZAJMOVA (5)**

**Izdaci za financijsku imovinu i otplate zajmova** obuhvaćaju sredstva za otplate glavnice po kreditima u kreditnim i ostalim financijskim institucijama.

**Izdaci za financijsku imovinu i otplate zajmova u 2025. godini** obuhvaćaju sredstva za otplatu glavnice sukladno otplatnim planovima i zaključenim ugovorima o kreditima s Erste&Steiermarkische bank d.d, i to po kreditima koji su povučeni 2019. i 2020. godine za investicije dogradnje zgrade osnovne škole u Matuljima (929.059,66 eura), otkup i pripremu zemljišta u radnoj zoni Miklavija (663.614,04 eura), energetsku obnovu zgrada i sanaciju odlagališta otpada Osojnica (1.174.596,85 eura) uređenje zgrade Općine (291.990,18 eura) te kredita za obnovu javne rasvjete (796.336,85 eura). Izdaci su planirani na razini 2024. godine.

**Projekcijom za 2026. godinu** planirana su sredstva za otplate kredita i zajmova u istom iznosu kao i 2025. godine, dok se u projekciji za **2027. godinu** planirani iznos povećava radi početka otplate kredita od 2,65 mil. eura (kredit za izgradnju nerazvrstanih cesta).

**III. PRENESENI MANJAK ODNOSNO VIŠAK PRORAČUNA**

**Prijedlogom Proračuna za 2025. godinu** planira se preneseni višak prihoda iz prethodne godine u iznosu od 700.000,00 eura, dok će se konačni rezultat rasporediti u Proračun za 2025. godinu kada bude poznat rezultat poslovanja za 2024. godinu. Višak prihoda planiran je na osnovu dosadašnjeg izvršenja i planiranim izvršenjem prihoda i rashoda do kraja 2024.godine.

**Za 2025. i 2027. godinu** planirani iznos viška je 500.000,00 eura.

**IV. IZVJEŠTAJ O RASHODIMA PREMA FUNKCIJSKOJ KLASIFIKACIJI**

Prema funkcijskoj klasifikaciji ukupni rashodi proračuna klasificirani su prema brojčanim oznakama i nazivima iz međunarodne klasifikacije funkcija države (COFOG) Ujedinjenih naroda - Klasifikacija rashoda u skladu s namjenom.

Planirani rashodi prema funkcijskoj klasifikaciji na razini razreda u razdoblju 2025. - 2027. godine prikazani su u tablici u nastavku.

|  |  |  |  |  |  |  |  |
| --- | --- | --- | --- | --- | --- | --- | --- |
| **Brojčana oznaka** | **Naziv** | | **Proračun 2025** | **Projekcija 2026** | **Projekcija 2027** | **Indeks** | **Indeks** |
| **Razred** |  | | **1** | **2** | **3** | **2/1** | **3/2** |
|  | **Skupina** |  | **23.135.594,00** | **15.795.302,00** | **12.627.222,00** | **68,3** | **79,9** |
| 01 | Opće javne usluge | | 2.809.598,00 | 5.527.997,00 | 2.664.897,00 | 196,8 | 48,2 |
| 03 | Javni red i sigurnost | | 668.864,00 | 668.864,00 | 668.864,00 | 100,0 | 100,0 |
| 04 | Ekonomski poslovi | | 5.243.740,00 | 2.765.039,00 | 2.697.159,00 | 52,7 | 97,5 |
| 05 | Zaštita okoliša | | 571.940,00 | 543.240,00 | 508.140,00 | 95,0 | 93,5 |
| 06 | Usluge unaprjeđenja stanovanja i zajednice | | 1.303.345,00 | 1.073.255,00 | 1.066.255,00 | 82,3 | 99,3 |
| 07 | Zdravstvo | | 106.270,00 | 106.270,00 | 106.270,00 | 100,0 | 100,0 |
| 08 | Rekreacija, kultura i religija | | 1.207.078,00 | 892.078,00 | 892.078,00 | 73,9 | 100,0 |
| 09 | Obrazovanje | | 10.649.061,00 | 3.652.861,00 | 3.652.861,00 | 34,3 | 100,0 |
| 10 | Socijalna zaštita | | 575.698,00 | 565.698,00 | 370.698,00 | 98,3 | 65,5 |


Najveći udio rashoda u ovom razdoblju odnosi se na funkciju Obrazovanje 23,1 - 46%, nakon čega slijedi funkcija Opće javne usluge s 21,1 - 35% (rad općinske uprave, predstavničkog i izvršnog tijela, mjesne samouprave, ostalo što se ne može razvrstati u druge skupine), a nakon toga funkcija Ekonomski poslovi s 17,5 - 22,7% (najveći dio se odnosi na promet).

**OBRAZLOŽENJE POSEBNOG DIJELA PRORAČUNA –**

**RASHODI I IZDACI PREMA ORGANIZACIJSKOJ I PROGRAMSKOJ KLASIFIKACIJI**

Rashodi i izdaci Proračuna i proračunskih korisnika iskazani po vrstama, raspoređeni u programe koji se sastoje od aktivnosti i projekata na razini Razdjela sadržani su u Posebnom dijelu Proračuna.

Usporedni podaci o planiranim sredstvima Proračuna na razini Razdjela za 2025. godinu i projekcije za 2026. te 2027. godinu u odnosu na tekuću 2024. godinu prikazani su na sljedećem grafikonu:




Iz prikazanih podataka vidljivo je da najveći dio Proračuna za 2025. godinu otpada na Razdjel 002 Jedinstveni upravni odjel (98%), dok se na Razdjel 001 Predstavničko i izvršno tijelo odnosi 2% sredstava Proračuna.

Unutar Razdjela 001 Predstavničko i izvršno tijelo kod Mjesne samouprave je vidljivo značajnije smanjenje, a ono je iz razloga što je su u 2024. godini prikazani rashodi mjesnih odbora po ostvarenom višku od vlastitih prihoda iz prethodnih godina. Za Jedinstveni upravni odjel također je viši iznos prijedloga plana rashoda u odnosu na 2024. godinu prvenstveno iz razloga jer su planirani viši rashodi za kapitalne investicije.


**Obrazloženja programa proračunskih korisnika: Jedinstvenog upravnog odjela i Dječjeg vrtića Matulji**

1. **RAZDJEL 001 PREDSTAVNIČKO I IZVRŠNO TIJELO**

Ukupno rashodi i izdaci na razini Razdjela 001 Predstavničko i izvršno tijelo raspoređeni su po godinama kako slijedi:



**2. RAZDJEL 002 JEDINSTVENI UPRAVNI ODJEL**


Ukupno rashodi i izdaci na razini Razdjela 002 Jedinstveni upravni odjel obuhvaćaju rashode i izdatke Dječjeg vrtića Matulji (Glava 00201) te rashode i izdatke Jedinstvenog upravnog odjela (Glava 00202) te su raspoređeni po godinama kako slijedi:

**RASPODJELA SREDSTAVA PO PROGRAMIMA ZA 2025. - 2027. GODINU**

Sredstva Proračuna za 2025. godinu te projekcija za 2026. i 2027. godinu planirana su na razini pojedinih Programa kako slijedi:

|  |  |  |  |  |
| --- | --- | --- | --- | --- |
| **RAZDJEL / PROGRAM** | **PRORAČUN 2024** | **PRORAČUN 2025** | **PROJEKCIJA 2026** | **PROJEKCIJA 2027** |
|
| **1. PREDSTAVNIČKO I IZVRŠNO TIJELO** | **459.804** | **461.850** | **396.560** | **396.560** |
| 1.1.PREDSTAVNIČKO TIJELO - OPĆINSKO VIJEĆE | 134.745 | 188.855 | 123.565 | 123.565 |
| 1.2. IZVRŠNO TIJELO - OPĆINSKI NAČELNIK | 177.990 | 198.840 | 198.840 | 198.840 |
| 1.3. NACIONALNE MANJINE | 8.495 | 8.495 | 8.495 | 8.495 |
| 1.4. MJESNA SAMOUPRAVA | 138.574 | 65.660 | 65.660 | 65.660 |
| **2. JEDINSTVENI UPRAVNI ODJEL** | **16.357.712** | **23.030.994** | **15.755.992** | **12.764.912** |
| **2.1. PRORAČUNSKI KORISNIK DJEČJI VRTIĆ MATULJI** | **2.521.260** | **2.895.000** | **3.104.000** | **3.104.000** |
| 2.1.1. REDOVNI PROGRAM | 2.432.360 | 2.855.000 | 3.064.000 | 3.064.000 |
| 2.1.2. KAPITALNA ULAGANJA U OBJEKTE I OPREMU | 88.900 | 40.000 | 40.000 | 40.000 |
| **2.2. JEDINSTVENI UPRAVNI ODJEL** | **13.836.452** | **20.135.994** | **12.651.992** | **9.660.912** |
| 2.2.1. PREDŠKOLSKI ODGOJ | 1.671.600 | 5.040.665 | 10.665 | 10.665 |
| 2.2.2. ŠKOLSTVO | 463.445 | 538.196 | 538.196 | 538.196 |
| 2.2.3. KULTURA | 467.190 | 490.158 | 490.158 | 490.158 |
| 2.2.4. SPORT | 325.650 | 339.920 | 339.920 | 339.920 |
| 2.2.5. SOCIJALNA SKRB | 432.110 | 582.918 | 572.918 | 377.918 |
| 2.2.6. ZAŠTITA, OČUVANJE I UNAPREĐENJE ZDRAVLJA | 91.600 | 111.050 | 111.050 | 111.050 |
| 2.2.7. PROSTORNO PLANIRANJE | 160.310 | 60.500 | 30.000 | 23.000 |
| 2.2.8. PROTUPOŽARNA ZAŠTITA I SPAŠAVANJE | 567.454 | 668.864 | 668.864 | 668.864 |
| 2.2.9. JAVNI PRIJEVOZ | 897.043 | 886.076 | 821.043 | 821.043 |
| 2.2.10. GOSPODARSTVO | 195.510 | 173.537 | 173.537 | 173.537 |
| 2.2.11. ZAŠTITA OKOLIŠA | 531.440 | 173.940 | 145.240 | 110.140 |
| 2.2.12. STRUČNE SLUŽBE OPĆINSKE UPRAVE | 1.449.509 | 1.528.598 | 1.508.387 | 1.508.387 |
| 2.2.13. PROGRAM ODRŽAVANJA KOMUNALNE INFRASTRUKTURE | 1.650.000 | 1.650.000 | 1.647.000 | 1.647.000 |
| 2.2.14. PROGRAM GRAĐENJA KOMUNALNE INFRASTRUKTURE | 1.865.000 | 3.538.577 | 1.059.909 | 992.029 |
| 2.2.15.PROGRAM GRAĐENJA VODNIH GRAĐEVINA | 58.000 | 50.000 | 50.000 | 50.000 |
| 2.2.16. UPRAVLJANJE IMOVINOM | 2.615.591 | 4.242.995 | 4.425.105 | 1.739.005 |
| 2.2.17. SUFINANCIRANJE JAVNE INFRASTRUKTURE | 395.000 | 60.000 | 60.000 | 60.000 |
| **UKUPNO** | **16.817.516** | **23.492.844** | **16.152.552** | **13.161.472** |

Kada se svi Program grupiraju prema područjima, sredstva Proračuna za 2025. godinu raspoređena su kako slijedi:



Iz navedenih podataka vidljivo je da preko 42% Proračuna za 2025. godinu otpada na javne potrebe u društvenim djelatnostima koje uključuju izdavanja za predškolski odgoj (33,8%) što uključenju aktivnosti Općine i troškove rada Dječjeg vrtića Matulji, školstvo i mlade (2,3%), kulturu (2,1%), sport (1,4%), socijalnu skrb i zdravstvenu zaštitu (2,5%). Za Program Upravljanje imovinom (održavanje objekata Općine i investicije u društvenu infrastrukturu) planira se izdvojiti 18,1% proračuna, dok se za komunalni dio te sufinanciranje javne i vodne infrastrukture planira 22,3% ukupnih sredstava proračuna. Troškovi rada Općinskog vijeća, izvršnog tijela, mjesne samouprave te stručnih službi u ukupnom proračunu čine 8,5% planiranih sredstava.

Kad se gleda trogodišnje razdoblje u ukupnoj vrijednosti od preko 52 mil. eura tada se 11,2% svih izdvajanja odnosi na ulaganja u komunalnu i javnu infrastrukturu i vodne građevine, a zajedno sa izdvajanjima za održavanja komunalne infrastrukture čine ukupno 20,6% proračunske potrošnje. Nadalje 38,1% planira se izdvojiti za programe unutar društvenih djelatnosti, a 19% za održavanje imovine Općine i druge kapitalne investicije u dugotrajnu imovinu. S druge strane učešće izdvajanja za troškove rada općinskog vijeća, izvršne vlasti i stručnih službi i nadalje iznosi 11% ukupnog Proračuna. Prema navedenom može se zaključiti da je proračun za iduće trogodišnje razdoblje usmjeren na razvoj Općine kroz nastavak ulaganja u društvenu i komunalnu infrastrukturu, na unapređenje i poticanje poduzetničkih aktivnosti, kao i na daljnje podizanje standarda života stanovnika Općine uz zadovoljavanje širih društvenih potreba.

**OBRAZLOŽENJE POSEBNOG DIJELA PRORAČUNA –**

**PROGRAMSKA KLASIFIKACIJA**

**JEDINSTVENI UPRAVNI ODJEL**

**RAZDJEL 001 PREDSTAVNIČKO I IZVRŠNO TIJELO**

**GLAVA 00101 PREDSTAVNIČKO I IVRŠNO TIJELO**

**PROGRAMI 1001, 1002 i 1008**

**PREDSTAVNIČKO TIJELO - OPĆINSKO VIJEĆE, IZVRŠNO TIJELO - OPĆINSKI NAČELNIK i NACIONALNE MANJINE**

**SVRHA PROGRAMA**

Svrha Programa je osiguranje organizacijskih, materijalnih, tehničkih i drugih uvjeta za redovan rad Predstavničkog i izvršnog tijela kao i sredstva za funkcioniranje vijeće i predstavnika nacionalnih manjina.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o financiranju političkih aktivnosti, izborne promidžbe i referenduma („Narodne novine“ broj 29/19 i 98/19), Zakon o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23), Ustavni zakon o pravima nacionalnih manjina („Narodne novine“ broj 155/02, 47/10, 80/10 i 93/11), Zakon o izboru vijeća i predstavnika nacionalnih manjina („Narodne novine“ broj 25/19), Zakon o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21 i 156/23), Pravilnik o naknadi troškova i nagradi za rad članovima vijeća i predstavnicima nacionalnih manjina („Narodne novine“ broj 8/24), Odluka o određivanju visine naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave („Narodne novine“ broj 37/23), Statut Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 I 36/23), Odluka o osnivanju i načinu rada radnih tijela Općinskog vijeća Općine Matulji ("Službene novine Primorsko-goranske županije" broj 23/21), Odluka o osnivanju Savjeta mladih Općine Matulji ("Službene novine Primorsko-goranske županije" broj 46/23), Odluka o naknadi i drugim primanjima vijećnika i članova radnih tijela Općinskog vijeća Općine Matulji ("Službene novine Primorsko-goranske županije“ broj 23/21 i 46/22), Odluka o plaći i drugim pravima općinskog načelnika i zamjenika općinskog načelnika („Službene novine Primorsko-goranske županije“ broj 46/22 i 36/23), Odluka o naknadi za rad i drugim pravima općinskog načelnika i zamjenika općinskog načelnika koji dužnost obnašaju bez zasnivanja radnog odnosa („Službene novine Primorsko-goranske županije“ broj 36/23), Odluka o javnim i počasnim priznanjima Općine Matulji („Službene novine Primorsko-goranske županije“ broj 35/17, 26/21 i 40/23), Odluka o načinu, uvjetima i visini financiranja rada vijeća nacionalnih manjina i predstavnika nacionalnih manjina Općine Matulji („Službene novine Primorsko-goranske županije“ broj 3/20 i „Službene novine Općine Matulji“ broj 11/24), Etički kodeks nositelja političkih dužnosti u Općini Matulji ("Službene novine Primorsko-goranske županije" broj 21/22), Odluka o izdavanju službenoga glasila Općine Matulji („Službene novine Primorsko-goranske županije" broj 4/24), Odluka o raspoređivanju sredstava proračuna Općine Matulji za redovito godišnje financiranje političkih stranaka i nezavisnih vijećnika

**OBRAZLOŽENJE PROGRAMA**

1. **Program Predstavničko tijelo - Općinsko vijeće obuhvaća sredstva za:**
   * Trošak redovnog rada vijeća
   * Izbori
   * Dan Općine
   * Obilježavanje datuma
   * Savjet mladih
   * Sponzorstva i potpore
   * Financiranje političkih stranaka

**Aktivnost Trošak redovnog rada vijeća** - Sredstva za naknade vijećnicima i članovima odbora Općinskog vijeća planirana su sukladno važećoj Odluci Općinskog vijeća te prema procijenjenom broju sjednica odbora. Materijalni troškovi rada vijeća obuhvaćaju usluge promidžbe i informiranja, odnosno objave akata u Službenim novinama, troškove održavanja sjednica i reprezentacije za potrebe vijeća. U 2025. godini planirana su sredstva za nabavu cjelovitog rješenja za pripremu i provođenje sjednica elektronskim putem (eSjednice), dok je za naredne godine planirano mjesečno korištenje i održavanje. Ostali izdaci vijeća planirani su za pokriće troškova međunarodne suradnje i drugo.

**Aktivnost Izbori** - planirana su sredstvaza provedbu lokalnih izbora.

**Aktivnost Dan općine** -obuhvaća rashode vezane uz organizaciju Dana Općine koji uključuju i isplate nagrada dobitnicima prema Odluci o javnim i počasnim priznanjima Općine Matulji.

**Aktivnost Obilježavanje datuma** - planira se organizacija komemoracije „Lipa pamti“, kao i drugih komemoracija i manifestacije vezanih uz obilježavanje posebnih datuma.

**Aktivnost Savjet mladih** - planirana sredstava sukladno donesenom programu i financijskom planu Savjeta mladih Općine Matulji.

**Aktivnost Sponzorstva i potpore** - obuhvaća rashode za dodjelu sponzorstva i potpora.

**Aktivnost Financiranje političkih stranaka** - planirana su sredstva za naknade političkim strankama i nezavisnim članovima vijeća, a koja će se rasporediti sukladno donesenoj Odluci o raspoređivanju sredstava Proračuna Općine Matulji za redovito godišnje financiranja političkih stranaka i nezavisnih vijećnika.

1. **Programom Izvršno tijelo - Općinski načelnik osiguravaju se sredstva za:**

* Trošak rada izvršnog tijela
* Proračunsku zalihu
* Potpore i pokroviteljstva
* Potpore udrugama
* Naknade hrvatskim braniteljima i obiteljima

**Aktivnsot Trošak rada izvršnog tijela** - rashodi za plaće i naknade dužnosnika planirani su sukladno Odluci o plaći i drugim pravima općinskog načelnika i zamjenika općinskog načelnika. Ostali rashodi planirani su za troškove promidžbe i informiranja (informativni programi za javnost), reprezentacije te protokola.

**Aktivnost Proračunska zaliha** - nepredviđeni troškovi koji nisu planirani Proračunom u visini od 17.250,00 eura što se određuje Odlukom o izvršavanju Proračuna.

**Aktivnost Potpore i pokroviteljstva** - planiraju se za potpore i pokroviteljstva namijenjene po zahtjevima koji se zaprimaju tijekom godine.

**Aktivnost Potpore udrugama** - odnosi se na programe i manifestacije branitelja iz Domovinskog rata te antifašističkih boraca i antifašista putem javnog natječaja za financiranje programa, projekata i manifestacija koje provode udruge i druge organizacije civilnog društva.

**Aktivnost Naknade hrvatski braniteljima i obiteljima** - odnosi se na potpore sukladno zakonskim i podzakonskim propisima.

1. **Program Nacionalne manjine** obuhvaća sredstva za troškove redovnog rada Vijeća slovenske nacionalne manjine i predstavnika srpske nacionalne manjine, a planirana su sukladno važećem propisima i financijskim planovima i programima rada vijeća i predstavnika nacionalnih manjina.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.5. RAZVOJ MIKROREGIJA AKTIVIRANJEM RAZVOJNIH POTENCIJALA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj održanih sjednica | 10 | 10 | 10 |
| Broj pripremljenih izvještaja o provedbi akata strateškog planiranja, odnosno provedbenog programa | 1 | 1 | 1 |
| Broj pripadnika nacionalnih manjina na području Općine | 560 | 614 | 614 |

**RAZDJEL 001 PREDSTAVNIČKO I IZVRŠNO TIJELO**

**GLAVA 00102 MJESNA SAMOUPRAVA**

**PROGRAMI MJESNE SAMOUPRAVE**

**1003, 1004, 1005, 1006 i 1007**

**SVRHA PROGRAMA**

Svrha Programa je funkcioniranje mjesne samouprave kao oblika neposrednog odlučivanja građana u zadovoljavanju potreba na svom području putem izabranih predstavnika u vijeća Mjesnih odbora.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o proračunu („Narodne novine“ broj 144/21), Odluka o izboru članova vijeća mjesnih odbora na području Općine Matulji ("Službene novine Primorsko-goranske županije“ broj 32/14 i 36/20), Odluka o izvršavanju Proračuna Općine Matulji

**OBRAZLOŽENJE PROGRAMA**

Program obuhvaća aktivnosti Mjesnih odbora raspoređene ovisno o svrsi na rashode poslovanja, komunalne akcije i manifestacije. Sredstva su planirana za svaki mjesni odbor zasebno uzimajući u obzir površinu, broj stanovnika, vlastite prihode te dostavljene financijske planove.

Aktivnosti mjesnih odbora koji imaju vlastite račune (ili su imali ranije) iskazne su u sklopu zasebnih Programa (Pasjak, Šapjane, Mune i Žejane) dok su aktivnosti ostalih mjesnih odbora iskazane u sklopu zasebnog Programa.

U nastavku tablica s prikazom raspoređenih sredstava po mjesnim odborima.

|  |  |  |  |  |  |
| --- | --- | --- | --- | --- | --- |
|  |  | **2025** | | | |
|  | **Plan 2025** | **Rashodi poslovanja** | **Komunalne akcije** | **Manifestacije** | **Vlastiti prihodi** |
| **UKUPNO** | **35.000,00** | **25.432,00** | **9.568,00** | **18.000,00** | **12.660,00** |
| Mjesni odbor Brce | 804,00 | 804,00 |  |  |  |
| Mjesni odbor Bregi | 2.802,00 | 2.802,00 |  |  |  |
| Mjesni odbor Frančići | 804,00 | 804,00 |  |  |  |
| Mjesni odbor Jurdani | 912,00 | 190,00 | 722,00 |  |  |
| Mjesni odbor Jurdanići | 1.608,00 | 1.308,00 | 300,00 |  |  |
| Mjesni odbor Jušići Centar | 2.400,00 | 400,00 | 2.000,00 |  |  |
| Mjesni odbor Kućeli | 1.206,00 | 1.206,00 |  |  |  |
| Mjesni odbor Lipa | 804,00 | 654,00 | 150,00 |  |  |
| Mjesni odbor Mihotići | 2.794,00 | 600,00 | 2.194,00 |  |  |
| Mjesni odbor Mune | 1.608,00 | 1.008,00 | 600,00 |  | 5.300,00 |
| Mjesni odbor Pasjak | 804,00 | 804,00 |  |  | 7.360,00 |
| Mjesni odbor Principi | 1.614,00 | 984,00 | 630,00 |  |  |
| Mjesni odbor Pužev komun | 3.202,00 | 2.682,00 | 520,00 |  |  |
| Mjesni odbor Rukavac | 2.802,00 | 2.802,00 |  |  |  |
| Mjesni odbor Rupa | 1.608,00 | 718,00 | 890,00 |  |  |
| Mjesni odbor Šapjane | 1.206,00 | 706,00 | 500,00 |  |  |
| Mjesni odbor Šmogori-Radetići | 1.218,00 | 1.036,00 | 182,00 |  |  |
| Mjesni odbor Trtni-Osojnaki | 1.206,00 | 1.206,00 | 0,00 |  |  |
| Mjesni odbor Veli Brgud | 1.998,00 | 1.598,00 | 400,00 |  |  |
| Mjesni odbor Vlahov Breg | 804,00 | 804,00 |  |  |  |
| Mjesni odbor Zvoneća | 1.992,00 | 1.512,00 | 480,00 |  |  |
| Mjesni odbor Žejane | 804,00 | 804,00 |  |  |  |
| Mjesni odbori - manifestacije |  |  |  | 18.000,00 |  |

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.5. RAZVOJ MIKROREGIJA AKTIVIRANJEM RAZVOJNIH POTENCIJALA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj provedenih komunalnih akcija i aktivnosti mjesnog odbora – MO Pasjak | 2 | 2 | 2 |
| Broj provedenih komunalnih akcija i aktivnosti mjesnog odbora - MO Šapjane | 2 | 2 | 2 |
| Broj provedenih komunalnih akcija i aktivnosti mjesnog odbora - MO Mune | 2 | 2 | 2 |
| Broj provedenih komunalnih akcija i aktivnosti mjesnog odbora - MO Žejane | 2 | 2 | 2 |
| Broj provedenih komunalnih akcija i aktivnosti mjesnog odbora - ostali MO | 18 | 18 | 18 |

**RAZDJEL 002 JEDINSTVENI UPRAVNI ODJEL**

**GLAVA 00202 JEDINSTVENI UPRAVNI ODJEL**

**PROGRAM 2002**

**PREDŠKOLSKI ODGOJ**

**SVRHA PROGRAMA**

Programom predškolskog odgoja osigurava se dodatno sufinanciranja smještaja djece u ustanovama drugih osnivača i obrtima na području Primorsko-goranske županije.

**ZAKONSKA OSNOVA ZA UVOĐENJE PROGRAMA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o predškolskom odgoju i obrazovanju ( „Narodne novine“ broj 10/97, 107/ 07, 94/13, 98/19, 57/22 i 101/23), Plan mreže dječjih vrtića na području Općine Matulji („Službene novine Primorsko-goranske županije“ broj 3/14), Odluka o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije („Službene novine Primorsko-goranske županije“ broj 26/21 i 40/23)

**OBRAZLOŽENJE PROGRAMA**

**Smještaj djece u drugim vrtićima**

Program obuhvaća sufinanciranje smještaja djece u drugim vrtićima izvan Općine Matulji za djecu koja se nisu uspjela upisati u Dječji vrtić Matulji zbog popunjenosti raspoloživih kapaciteta, a sukladno uvjetima Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije.

**Programi za djecu predškolske dobi**

Ova aktivnost obuhvaća suradnju u provođenju međunarodnog programa Ekoškole u Dječjem vrtiću Matulji (godišnja članarina) te ostale programe i projekte za djecu predškolskog uzrasta.

**Izgradnja vrtića Rukavac**

Programom se predviđaju kapitalna ulaganja u povećanje kapaciteta Dječjeg vrtića. Tako se u 2025. godini planira izgradnja novog objekta dječjeg vrtića u Rukavcu za što su dijelom dobivena bespovratna sredstva u okviru Nacionalnog plana oporavka i otpornosti Republike Hrvatske 2021.-2026.

Provedba projekta podrazumijeva izgradnju i opremanje novog objekta područnog dječjeg vrtića s ciljem osiguranja dodatnih kapaciteta za povećanje dostupnosti ranog i predškolskog odgoja i obrazovanja u Općini Matulji. Područni objekt „Dječjeg vrtića Matulji“ koji će se izgraditi u naselju Rukavac imat će ukupno 6 dnevnih boravaka. Novootvoreni dnevni boravci povećat će trenutni kapacitet smještaja vrtića za 96 djece. Projekt se dijelom financira bespovratnim sredstvima Europske unije iz mehanizma za oporavak i otpornost iznosom od 1.089.388,81 eura.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 2.1. PODRŠKA OSNIVANJU I FUNKCIONIRANJU OBITELJI TE RAZVOJ SUSTAVA BRIGE O DJECI I MLADIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj djece kojima se sufinancira smještaj u drugim vrtićima | 40 | 40 | 15 |
| Broj novoizgrađenih objekata predškolskog odgoja | 0 | 0 | 1 |

**PROGRAM 2003**

**ŠKOLSTVO**

**SVRHA PROGRAMA**

Cilj programa javnih potreba u školstvu je doprinos što kvalitetnijem osnovnoškolskom, srednjoškolskom i visokoškolskom obrazovanju te omogućavanje programa iznad pedagoškog standarda.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), Pravilnik o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16), Odluka o organizaciji i načinu provedbe programa produženog boravka u osnovnim školama kojima je osnivač Primorsko-goranska županija („Službene novine Primorsko-goranske županije“ broj 17/22), Odluka o sufinanciranju programa produženog boravka i cjelodnevne nastave u osnovnim školama („Službene novine Općine Matulji“ broj 16/24), Odluka o stipendiranju učenika i studenata („Službene novine Primorsko-goranske županije“ broj 31/22 i 36/23)

**OBRAZLOŽENJE PROGRAMA**

**Dodatni programi - OŠ Matulji i OŠ Brešca**

Dodatni programi u OŠ Matulji se odnose na sufinanciranje produženog boravka učenicima. Dodatni programi u OŠ Brešca odnose se na financiranje plaće psihologa zaposlenog na pola radnog vremena i produženog boravka.

**Osnovnoškolsko obrazovanje**

Planira se financiranje autobusne karte za javni prijevoz učenicima osnovnih škola (100% cijene karte), nagrađivanje najuspješnijih učenika osnovnih škola na području Općine Matulji koji su postigli odličan uspjeh tijekom osnovnoškolskog obrazovanja te sudjelovali na županijskim i državnim natjecanjima, kao i njihovih mentora te nagrađivanje najboljeg razreda. Također, planira se financiranje nabave radnog materijala u 100%-tnom iznosu za svu djecu osnovnoškolskog uzrasta na način da se za učenike ovisno o razredu financira nabava obveznog radnog materijala.

**Pomoć u učenju**

Planiran je nastavak provođenja programa Pomoć u učenju - S.O.S učenje namijenjenog svim učenicima osnovnih i srednjih škola sa područja Općine Matulji iz predmeta matematika, fizika, kemija, engleski jezik kao i pripreme za maturu učenika srednjih škola iz hrvatskog jezika, matematike i engleskog jezika.

**Sufinanciranje programa produženog boravka**

Planira se sufinanciranje programa produženog boravka i cjelodnevne nastave u osnovnim školama za djecu koja imaju prebivalište na području Općine Matulji, a polaznici su osnovnih škola kojima je osnivač neko drugo tijelo javne vlasti.

**Srednjoškolsko obrazovanje**

Planira se sufinanciranje autobusne karte za javni prijevoz učenicima srednjih škola (25% cijene karte) te dodjela stipendija učenicima srednjih škola temeljem uspjeha, temeljem imovinskog statusa te za deficitarna zanimanja.

**Visoko obrazovanje**

Planira se sufinanciranje autobusne karte za javni prijevoz studentima (73% cijene karte) te dodjela stipendija studentima temeljem uspjeha, temeljem imovinskog statusa te za deficitarna zanimanja.

**Programi za djecu i mlade**

Ova aktivnost odnosi se na sufinanciranje edukativnih programa i projekata putem javnog natječaja za financiranje programa, projekata i manifestacija koje provode udruge i druge organizacije civilnog društva, financiranje inovativnih projekata za mlade, sufinanciranje Sajma mladih inovatora Hrvatske, sufinanciranje manifestacije Zajednice tehničke kulture Rijeka, programa Prvi koraci u prometu za sve učenike prvih razreda te za potrebe organizacije događanja u okviru programa.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 2.1. PODRŠKA OSNIVANJU I FUNKCIONIRANJU OBITELJI TE RAZVOJ SUSTAVA BRIGE O DJECI I MLADIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj korisnika subvencioniranog prijevoza (učenici i studenti) | 570 | 570 | 570 |
| Broj korisnika stipendije | 159 | 160 | 175 |
| Broj korisnika priprema za maturu | 26 | 25 | 30 |

**PROGRAM 2004**

**KULTURA**

**SVRHA PROGRAMA**

Svrha javnih potreba u kulturi je zadovoljavanje kulturnih potreba građana Općine Matulji kroz ostvarenje redovnog rada knjižnice, poticanje kulturnog amaterizma i stvaralaštva, provođenje kulturnih projekata i programa, zaštitu kulturnih dobara, te očuvanje kulturne baštine.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o kulturnim vijećima i financiranju javnih potreba u kulturi („Narodne novine“ broj 83/22), Zakon o knjižnicama i knjižničnoj djelatnosti („Narodne novine“ broj 17/19, 98/19, 114/22 i 36/24), Zakon o muzejima („Narodne novine“ broj 61/18, 98/19, 114/22 i 36/24), Zakon o zaštiti i očuvanju kulturnih dobara („Narodne novine 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21 i 114/22), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), Pravilnik o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16), Odluka o osnivanju stručnog povjerenstva za vrednovanje prijavljenih programa i projekata za javne potrebe u kulturi („Službene novine Primorsko-goranske županije“ broj 50/23)

**OBRAZLOŽENJE PROGRAMA**

**Knjižnična djelatnost**

Kroz ovu aktivnost planirana su sredstva za obavljanje knjižnične djelatnosti na području Općine Matulji, i to: Knjižnice Viktor Car Emin Opatija koja obavlja knjižničnu djelatnost, Gradske knjižnice Rijeka koja kroz Gradski bibliobus pruža usluge knjižnične djelatnosti za udaljenija područja Općine Matulji.

**Redovan rad Memorijalnog centra Lipa**

Planirana su sredstva za rad Memorijalnog centra Lipa pamti kroz sufinanciranje rada kustosa i muzejskog pedagoga, materijalnih troškova centra te posebnih programa.

**Kulturni programi i projekti**

Kroz ovu aktivnost sufinancirati će se aktivnosti i programi udruga i drugih neprofitnih organizacija putem Javnog poziva za financiranje javnih potreba u kulturi. Planirana se organizacija izložbi, promocija i festivala.

**Karneval**

Kroz ovu aktivnost sufinancirati će se aktivnosti i programi vezani uz karneval putem Javnog poziva za financiranje javnih potreba u kulturi (tradicijski pohodi zvončarskih grupa, programi karnevalskih udruga, Mića zvončarska smotra, tradicionalno obilježavanje početka Pusta u Općini Matulji).

Planirana su sredstva za organizaciju Zvončarske smotre.

**Matuljske ljetne večeri**

Planirana je organizacija kulturno-zabavnih programa u Amfiteatru i ostalim mjestima na području Općine.

**Advent**

Planira se organizacija kulturno-zabavnih programa za vrijeme Adventa.

**Zaštita kulturnih dobara**

Aktivnost obuhvaća tekuće donacije crkvama te kapitalne donacije crkvama koje se odnose na potpore kapitalnim investicijama na objektima sakralne kulturne baštine temeljem zahtjeva i potreba Župa na području Općine.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.3. RAZVOJ KULTURE I SPORTA TE POTICANJE KREATIVNOSTI

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj provedenih kulturnih programa i projekata | 30 | 35 | 40 |
| Broj organiziranih kulturnih manifestacija | 5 | 6 | 6 |

**PROGRAM 2005**

**SPORT**

**SVRHA PROGRAMA**

Svrha Programa javnih potreba u sportu je osigurati djeci i mladima Općine Matulji preduvjete za bavljenje tjelesnim aktivnostima, postizanje sportskih rezultata te poticanje i promicanje sporta kao zdravog načina života.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o sportu („Narodne novine“ broj 141/22), Pravilnik o načinu osnivanja, zadaćama, djelokrugu i načinu rada školskih sportskih društava („Narodne novine“ broj 13/14)

**OBRAZLOŽENJE PROGRAMA**

**Sportski klubovi**

Planira se sufinanciranje programskih aktivnosti sportskih udruga preko Zajednice sportskih udruga Općine Matulji kao i sufinanciranje aktivnosti školskih sportskih klubova za OŠ Andrija Mohorovičić Matulji i OŠ Drago Gervais Brešca.

**Manifestacije i projekti**

Kroz aktivnost se planiraju sredstva za organizaciju manifestacija, programa i projekata u svrhu promocije sporta.

**Nagrade sportašima**

Planirana su sredstva za organizaciju i dodjelu godišnjih nagrada klubovima i sportašima.

**Osiguranje prostornih uvjeta**

Planirani su troškovi utroška vode i energije te održavanja školske sportske dvorane kao i troškovi za održavanje nogometnog igrališta u Munama.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.3. RAZVOJ KULTURE I SPORTA TE POTICANJE KREATIVNOSTI

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj sportskih klubova koji primaju subvenciju za rad | 18 | 18 | 19 |
| Broj sportsko-rekreacijskih objekata | 14 | 14 | 14 |

**PROGRAM 2006**

**SOCIJALNA SKRB**

**SVRHA PROGRAMA**

Programom Socijalne skrbi osigurava se zaštita i pomaganje ugroženih i nemoćnih osoba ili drugih osoba koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih i drugih okolnosti.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o socijalnoj skrbi („Narodne novine“ broj 18/22, 46/22, 119/22, 71/23), Zakon o Hrvatskom crvenom križu („Narodne novine“ broj 71/10 i 136/20), Pravilnik o načinu i rokovima plaćanja sredstava iz prihoda jedinica lokalne i područne (regionalne) samouprave za rad ustrojstvenih oblika Hrvatskog Crvenog križa („Narodne novine“ broj 18/11), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), Odluka o socijalnoj skrbi („Službene novine Primorsko-goranske županije“ broj 9/21 i 4/24), Odluka o ostvarivanju prava na novčanu pomoć za novorođeno dijete („Službene novine Primorsko-goranske županije“ broj 21/22 i 14/23), Pravilnik o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16), Zakon o zdravstvenoj zaštiti („Narodne novine“ broj 100/18, 125/19, 147/20, 119/22, 156/22, 33/23 i 36/24)

**OBRAZLOŽENJE PROGRAMA**

**Crveni križ**

Planirana su sredstva za aktivnosti Crvenog križa koje obuhvaćaju: unapređenje zdravstvene kulture građana, obilježavanje Tjedna crvenog križa, akciju Solidarnost na djelu, organizaciju dobrovoljnog darivanja krvi te nagrade i priznanja dobrovoljnim darivateljima krvi.

**Pomoć u kući**

Planirano je provođenje programa Pomoći i njege u kući koja obuhvaća njegu za bolesne, nemoćne, starije, samce te osobe kojima je pomoć najpotrebnija.

**Pomoć socijalno ugroženim i nemoćnim osobama**

Ova aktivnost odnosi se na različite oblike prava i pomoći koja se dodjeljuju sukladno Odluci o socijalnoj skrbi, a odnose se na: troškove stanovanja korisnicima minimalne zajamčene naknade, sufinanciranje troškova smještaja djece u predškolskim ustanovama i obrtima, produženog boravka, javnog prijevoza, udžbenika i radnih materijala za učenike osnovne i srednje škole, troškove ogrijeva, pomoć u kući, dodjelu prigodnih pomoći, dodjelu jednokratne pomoći u novcu ili naravi, pomoći humanitarnim organizacijama, udrugama i ustanovama i pomoć u korištenju ortopedskih pomagala. Također, sredstva se odnose i na naknade za članove socijalnog vijeća.

**Zaštita i promicanje prava i interesa osoba s invaliditetom**

Planirano je financiranje prijevoza i prehrane djece s teškoćama te osoba s invaliditetom do odgojno obrazovnih i visokoškolskih ustanova.

**Pomoć za novorođenu djecu**

Planirana su sredstva za ostvarivanje pomoći za novorođenu djecu sukladno Odluci o ostvarivanju prava na novčanu pomoć za novorođeno dijete.

**Aktivnosti za starije osobe**

Kroz ovu aktivnost planirano je sufinanciranje aktivnosti Udruge umirovljenika i starijih osoba Općine Matulji.

**Program za zaštitu i uključivanje osjetljivih društvenih skupina**

Planira se sufinanciranje aktivnosti udruga putem javnog natječaja za financiranje programa, projekata i manifestacija koje provode udruge i druge organizacije civilnog društva.

**Sufinanciranje troškova medicinski pomognute oplodnje**

Planiraju se sufinancirati troškovi medicinski pomognute oplodnje stanovnicima Općine Matulji koji su iscrpili zakonske mogućnosti za postupak MPO na teret HZZO-a te onima čiji postupak MPO nije moguće financirati na teret HZZO-a.

**Sufinanciranje projekta doma za starije**

Ova aktivnost odnosi se na sufinanciranje projektne dokumentacije za izgradnju Doma za starije osobe Prsten zajedno s Primorsko-goranskom županijom, Gradom Kastvom, Općinom Klana, Općinom Viškovo i Općinom Jelenje.

**Projekt Zaželi - Zajedno u pomoći potrebitima**

Projekt "Zajedno u pomoći potrebitima" u vrijednosti od 540.000,00 eura sufinanciran sredstvima Europske unije iz Europskog socijalnog fonda plus, provodi Općina Matulji u partnerstvu sa Gradom Opatija, Crvenim križem Opatija i Crvenim križem Krk.

Provodi se u razdoblju od travnja 2024. do travnja 2027. godine (36 mjeseci). Projektom je planirano zaposliti 12 osoba koje će pružati uslugu potpore i podrške (usluga pomoć u kući) za ukupno 72 prihvatljiva sudionika iz ciljnih skupina (osobe starije od 65 godina i odrasle osobe s invaliditetom). Osim podrške, za sve korisnike projekta osigurani su paketi kućanskih i osnovnih higijenskih potrepština.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.2 VISOK SOCIJALNI STANDARD I DOSTOJANSTVENO STARENJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj korisnika pomoći iz socijalne skrbi | 200 | 850 | 850 |
| Broj korisnika socijalnih usluga u EU projektima | 15 | 42 | 42 |
| Broj pomoći za novorođenu djecu | 110 | 100 | 100 |

**PROGRAM 2019**

**ZAŠTITA, OČUVANJE I UNAPREĐENJE ZDRAVLJA**

**SVRHA PROGRAMA**

Svrha Programa zdravstvene zaštite je podizanje zdravstvenog standarda građana na području Općine Matulji.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o zdravstvenoj zaštiti („Narodne novine“ broj 100/18, 125/19, 147/20, 119/22, 156/22, 33/23 i 36/24), Odluka o određivanju poslova prijevoza pokojnika koji se financiraju iz Proračuna Općine Matulji („Službene novine Primorsko-goranske županije“ broj 27/17)

**OBRAZLOŽENJE PROGRAMA**

**Zdravstveni preventivni programi**

Planirani su preventivni zdravstveni programi, fizikalna terapija i rehabilitacija za žene te drugi programi ukoliko se pokaže interes.

**Savjetovalište za djecu, mlade i obitelj**

Planirano je financiranje usluga psihološkog savjetovališta za osobe različite životne dobi te usluga logopeda i socijalnog pedagoga za djecu osnovnoškolske dobi te usluga logopeda za djecu predškolske dobi.

**Programi za rekreaciju**

Planirano je provođenje rekreativnih aktivnosti - fitness program na više lokacija na području Općine Matulji.

**Sufinanciranje zdravstvenih programa**

Aktivnost obuhvaća provođenje programa palijativne skrbi za neizlječive bolesnike koji provodi mobilni tim Dom zdravlja Primorsko-goranske županije, sufinanciranje zdravstvene pomoći na lokaciji posebnih dežurstava ambulanti za vrijeme vikenda u Cambierievoj ulici, tečaj za trudnice, program grupe za potporu dojenju te drugi programi ukoliko se pokaže interes.

**Prijevoz onkoloških pacijenata**

Planira se financiranje prijevoza onkoloških pacijenata koji žive na području općine Matulji, od kućne adrese do zdravstvenih ustanova u kojima se obavlja liječenje i povratno.

**Prijevoz pokojnika**

Temeljem Zakona o pogrebničkoj djelatnosti, planirana su sredstva za prijevoz pokojnika.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.1. REGIJA ZDRAVLJA I KVALITETE ŽIVOTA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj korisnika kojima je unaprijeđena dostupnost usluga zdravstvene zaštite | 435 | 480 | 500 |
| Broj provedenih preventivnih programa | 5 | 6 | 6 |
| Broj sudionika na predavanjima o prevenciji bolesti i zdravom načinu života | 120 | 100 | 100 |

**PROGRAM 2008**

**PROSTORNO PLANIRANJE**

**SVRHA PROGRAMA**

Svrha programa prostornog planiranja i uređenja je donošenje mjera i provođenje postupaka izrade prostorne dokumentacije kojima se promiče uređenje prostora u svrhu učinkovitijeg gospodarenja prostorom, bolje iskoristivosti prirodnih izvora, bržeg i usklađenijeg razvoja naselja, gospodarskih i društvenih djelatnosti, te zaštite okoliša radi ostvarenja održivog razvoja cijelog područja Općine Matulji.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), Prostorni plan Primorsko-goranske županije („Službene novine Primorsko-goranske županije“ broj 32/13, 7/17 - ispravak, 41/18, 18/22 i 35/23), Prostorni plan uređenja Općine Matulji („Službene novine Primorsko-goranske županije“ broj 36/08, 46/11, 27/16, 20/17 - pročišćeni tekst, 31/17, 3/19, 6/21, 9/21), odluke o važećim urbanističkim i detaljnim planovima uređenja

**OBRAZLOŽENJE PROGRAMA**

Program prostornog planiranja podijeljen je po slijedećim područjima

1. Prostorni planovi (PP)
2. Urbanistički planovi uređenja (UPU)
3. Detaljni planovi uređenja ( DPU)
4. Katastarsko-topografske podloge
5. Stručna suradnja pri izradi prostornih planova
6. **Prostorni planovi PP**

U 2025. godini planira se nastavak izrade V. izmjena i dopuna Prostornog plana uređenja Matulji.

U 2025. godini po donošenju V. izmjena i dopuna Prostornog plana uređenja planirana je transformacija Prostornog plana u elektroničkom sustavu „ePlanovi“ sukladno odredbama Odluke o izmjenama i dopunama Zakona o prostornom uređenju.

Projekcijom za 2026. godinu nakon provedenog postupka transformacije Prostornog plana uređenja Općine Matulji predviđa se provesti postupka izrade VI. izmjena i dopuna Prostornog plana uređenja Općine Matulji u skladu s ciljevima Odluke o izradi VI. izmjena i dopuna plana donesenoj 2023. godine te usklađenja s planskim dokumentom više razine Prostornim planom Primorsko-goranske županije.

1. **Urbanistički planovi uređenja UPU**

U 2025. godini planira se dovršiti postupak i donijeti Odluka o donošenju Urbanističkog plana uređenja 7 poslovne zone Mali Brgud. Nadalje predviđa se provedba javne rasprave i donošenje Odluke o izmjenama i dopunama Urbanističkog plana uređenja 14 poslovne zone Miklavija radi usklađenja planskih rješenja platoa, određivanja položaja „čvora Miklavija“ i prometnog povezivanja zone s budućim čvorom Miklavija.

Temeljem donijetih odluka o izradi planova planira se nastaviti izrada Izmjena i dopuna Urbanističkog plana uređenja 3 Rupa te Urbanističkog plana uređenja 10 poslovne zone Jurdani radi usklađenja navedenih planova s odredbama tekstualnog i grafičkog dijela Prostornog plana uređenja Općine Matulji. Nadalje planira se izrada II. izmjena i dopuna Urbanističkog plana uređenja 14 poslovne zone Miklavija koja će obuhvatiti dio plana namijenjen logističkom centru pratećim sadržajima i prometnoj infrastrukturi.

Projekcijom za 2026. godinu predviđena je izmjena i dopuna Urbanističkog plana uređenja 9 Poslovne zone Jušići (usklađenje obuhvata s Prostornim planom), izrada Izmjena i dopuna Urbanističkog plana uređenja 2 Mihotići - Diraki radi usklađenja planskog rješenja s projektom punog profila autoceste A8 (tunelska cesta) te izrada Izmjena i dopuna Urbanističkog plana uređenja 18 Lisina. Planira se izrada Izmjena i dopuna Urbanističkog plana uređenja 12 Poslovna zona Mučići II.

Projekcijom za 2027. godinu planira se izrada Urbanističkog plana uređenja 13 Proizvodne zone Brgud, te izrada Urbanističkog plana uređenja 6 Poslovne zone Permani istok.

1. **Detaljni planovi uređenja DPU**

U 2025. godini planira se započeti izrada Izmjena i dopuna Detaljnog plana uređenja 3 zone društvenih sadržaja Brešca.

1. **Katastarsko-topografske podloge**

Kod katastarsko-topografskih podloga predviđena su sredstva za nabavku novih katastarskih i topografskih podloga za izradu planova, transformaciju postojećih planova u novi katastarski sustav, troškove održavanja informacijskog sustava i prilagodbu postojećih geodetskih podloga i planova u HTRS96/TM sustavu za planove čija je izrada započela ili je u tijeku.

1. **Stručna suradnja pri izradi prostornih planova**

Pri izradi prostornih planova predviđeni su troškovi izrade potrebnih stručnih podloga i analiza kao i troškovi savjetovanja pri izradi planova odnosno stručnih podloga za izradu planova.

Izradu planova pratiti će izrada odgovarajućih geodetskih poslova te održavanja informacijskog sustava, kao i troškovi intelektualnih usluga.

U 2025. godini planira se izrada Izvješća o stanju u prostoru Općine Matulji za razdoblje 2021. do 2024. godine.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| %površine po prostornom planu pokrivene urbanističkim planovima | 72 | 77 | 83 |

**PROGRAM 2009**

**PROTUPOŽARNA I CIVILNA ZAŠTITA**

**SVRHA PROGRAMA**

Svrha Programa je zadovoljavanje potreba stanovnika Općine Matulji za provedbom preventivnih mjera zaštite od požara i eksplozija, gašenja požara i spašavanja ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama, omogućiti redovnu djelatnost vatrogasnih službi te razvijanje dobrovoljstva i humanitarnog djelovanja.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o vatrogastvu („Narodne novine“ broj 125/19), Zakon o zaštiti od požara („Narodne novine“ broj 92/10, 114/22), Zakon o sustavu civilne zaštite („Narodne novine“ broj 82/15, 118/18, 31/20, 20/21 i 114/22), Pravilnik o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca („Narodne novine“ broj 85/24), Odluka o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2024. godini („Narodne novine“ broj 10/24), Odluka o obavljanju određenih poslova nadzora nad provedbom dijela zaštite od požara („Službene novine Primorsko-goranske županije“ broj 14/10 i 16/10), Odluka o planu, programu i načinu upoznavanja stanovništva s opasnostima od požara („Službene novine Primorsko-goranske županije“ broj 21/23), Odluka o određivanju pravnih osoba od interesa za sustav civilne zaštite na području Općine Matulji („Službene novine Primorsko-goranske županije“ broj 32/18 i 26/19)

**OBRAZLOŽENJE PROGRAMA**

Program se sastoji od sljedećih aktivnosti:

- Protupožarna zaštita

- Civilna zaštita i spašavanje

**Aktivnost Protupožarna zaštita** - osiguravaju sredstva za redovan rad Javne vatrogasne postrojbe Opatija (JVP Opatija) koja uključuju sredstva za plaće, materijalne rashode te kapitalna ulaganja, a izračunata su temeljem učešća Općine Matulji kao osnivača Javne vatrogasne postrojbe Opatija. Dio sredstava planiran je prema Uredbi Vlade RH o rasporedu sredstava za decentralizirane funkcije odnosno za financiranje minimalnih standarda vatrogastva.

Sredstva su uvećana u 2025. godini u odnosu na 2024. obzirom na planirano povećanje plaća djelatnika obzirom na potrebu usklađenja s donesenim novim Pravilnikom o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca od strane Hrvatske vatrogasne zajednice te Uredbom Vlade Republike Hrvatske o visini dodataka na osnovni koeficijent za radna mjesta profesionalnih vatrogasaca. U 2026. i 2027. godini sredstva su planirana na razini 2025. godine.

Aktivnost Protupožarna zaštita također obuhvaća financiranje Dobrovoljnog vatrogasnog društva Kras-Šapjane (DVD) koje se provodi putem Područne vatrogasne zajednice Liburnija koje obuhvaćaju sredstva za redovan rad te posebne mjere zaštite od požara.

**Aktivnost Civilna zaštite i spašavanje** - planirane su aktivnosti vezane uz izrade potrebnih planova, za rad udruga i drugih osoba koje provede aktivnosti zaštite i spašavanja (Gorska služba spašavanja, Park prirode Učka, Udruga Lisina Avantura) te za troškove postrojbi civilne zaštite.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj intervencija zaštita i spašavanja | 200 | 150 | 150 |
| Broj vatrogasnih vježbi JVP | 23 | 15 | 15 |

**PROGRAM 2010**

**JAVNI PRIJEVOZ**

**SVRHA PROGRAMA**

Svrha programa je osiguravanje nesmetanog funkcioniranja javnog prijevoza prema voznom redu maksimalno prilagođenom korisnicima usluga uz prihvatljivu cijenu putnih karata.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o prijevozu u cestovnom prometu („Narodne novine“ broj 41/18, 98/19, 30/21, 89/21 i 114/22), Zakon o komunalnom gospodarstvu („Narodne novine“ broj 68/18, 110/18 i 32/20)

**OBRAZLOŽENJE PROGRAMA**

Program obuhvaća sljedeće:

* Subvencije za javni prijevoz KD Autotrolej
* Kapitalne pomoći KD Autotrolej
* Subvencije za željeznički prijevoz

**Aktivnost Subvencije za javni prijevoz KD Autotrolej** - obuhvaća subvencije za javni autobusni prijevoz koji obavlja KD Autotrolej d.o.o., a odnose se na razliku između prihoda i rashoda linija koje prometuju na području Općine Matulji odnosno linija koje povezuju Općinu Matulji sa drugim jedinicama lokalne samouprave. Proračunom za 2025. godinu sredstva za subvenciju planirana su na osnovi subvencije za 2024. godinu. Na istoj razini planirana je redovna subvencija i za 2026. i 2027. godinu.

**Tekući projekt Kapitalne pomoći KD Autotrolej** - planirana su sredstva kapitalne pomoći za nabavku autobusa iz cijene putne karte što se prikazuje u proračunu istovremeno kao prihod i rashod.

**Aktivnost Subvencije za željeznički prijevoz** - planira se subvencija za željeznički prijevoz što se odnosi na liniju željezničkog prijevoza na relaciji Matulji-Rijeka-Matulji i na kojoj vrijede putne karte kupljene za autobusni prijevoz.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj putnika koji koristi javni prijevoz | 8170 | 8200 | 8250 |

**PROGRAM 2011**

**GOSPODARSTVO**

**SVRHA PROGRAMA**

Svrha programa je poticanje različitih oblika aktivnosti i projekata poljoprivrednicima i poduzetnicima na području Općine Matulji čime se potiče ravnomjeran i održiv gospodarski rast.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), Zakon o poljoprivredi („Narodne novine“ broj 118/18, 42/20, 127/20, 52/21 i 152/22), Zakon o turističkoj pristojbi („Narodne novine“ broj 52/19, 32/20 i 42/20), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), Pravilnik o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16), Odluka o pristupanju Općine Matulji u Lokalnu akcijsku grupu („Službene novine Primorsko-goranske županije“ broj 4/13 i 37/13), Program poticanja razvoja malog gospodarstva Općine Matulji („Službene novine Primorsko-goranske županije“ broj 40/23), Program potpora poljoprivredi na području Općine Matulji za razdoblje od 2023. do 2025. godine („Službene novine Primorsko-goranske županije“ broj 40/23)

**OBRAZLOŽENJE PROGRAMA**

Program Gospodarstvo obuhvaća aktivnosti Subvencije poljoprivrednicima, Subvencije poduzetnicima, Subvencije za razvoj turizma te Promocija poduzetništva.

U sklopu **Aktivnosti** **Subvencije poljoprivrednicima** osiguravaju se sredstva za članarinu u LAG- u Terra Liburna te Centru za poljoprivredu i ruralni razvoj Primorsko-goranske županije, kao i potpore za projekte u poljoprivredi putem javnog natječaja za financiranje programa, projekata i manifestacija koje provode udruge i druge organizacije civilnog društva. Također, planirana su sredstva za dodjelu potpore poljoprivrednoj proizvodnji kroz Program potpora poljoprivredi na području Općine Matulji koji donosi Općinsko vijeće.

U sklopu **Aktivnosti Subvencije poduzetnicima** planirana su sredstva za dodjelu potpora kroz Program poticanja razvoja malog gospodarstva Općine Matulji koji donosi Općinsko vijeće.

**Aktivnost Subvencije za razvoj turizma** obuhvaća troškove održavanja zone besplatnog bežičnog interneta, sufinanciranje zračnog prijevoza kroz zajedničko oglašavanje s Turističkom zajednicom Kvarnera, potpore radu Turističkoj zajednici Općine Matulji kroz sufinanciranje troškova programa i manifestacija koje provodi u suradnji sa Općinom.

**Aktivnost** **Promocija poduzetništva** uključuje organizaciju primanja i nagrađivanja najuspješnijih poduzetnika, kao i sredstva za aktivnosti i programe udruga i drugih neprofitnih organizacija putem javnog natječaja za financiranje programa, projekata i manifestacija koje provode udruge i druge organizacije civilnog društva.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 1.2. GOSPODARSKI RAST USMJEREN NA JAČANJE IZVOZA PODIZANJEM PRODUKTIVNOSTI I DIGITALNU TRANSFORMACIJU

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj dodijeljenih potpora poljoprivrednicima | 20 | 20 | 25 |
| Broj dodijeljenih potpora poduzetnicima | 20 | 30 | 30 |

**PROGRAM 2012**

**ZAŠTITA OKOLIŠA**

**SVRHA PROGRAMA**

Svrha programa zaštite okoliša je provedba mjera i aktivnosti zaštite okoliša radi očuvanja, prirodnih, kulturnih i ekoloških polazišta održivog razvitka čitavog područja Općine Matulji. Program zaštite okoliša također obuhvaća provedbu aktivnosti usmjerenih na povećanje energetske učinkovitosti, intenziviranje te sve širu primjenu obnovljivih izvora energije u svakodnevnom životu te aktivnosti usmjerene na podizanje svijesti građana o potrebi očuvanja zdravog i očuvanog okoliša kao osnovnog resursa za razvoj svih gospodarskih djelatnosti. Također obuhvaća i sustavno gospodarenje energijom i provedbu mjera energetske obnove u objektima u vlasništvu Općine Matulji. Program je usmjeren i na provedbu projekata i mjera koji će doprinijeti održivom gospodarenju otpadom i unaprjeđenju gospodarenja otpadom te smanjenju ukupne količine komunalnog otpada koja se odlaže na odlagališta.

**ZAKONSKA OSNOVA**

Zakon o zaštiti okoliša („Narodne novine“ broj 80/13, 153/13, 78/15, 12/18 i 118/18), Zakon o gospodarenju otpadom („Narodne novine“ broj 84/21), Zakon o energetskoj učinkovitosti („Narodne novine“ broj 127/14, 116/18, 25/20, 32/21, 41/21), Pravilnik o energetskom pregledu zgrade i energetskom certificiranju („Narodne novine“ broj 88/17, 90/20, 1/21 i 45/21), Pravilnik o sustavnom gospodarenju energijom u javnom sektoru („Narodne novine“ broj 18/15 i 06/16), Pravilnik o gospodarenu otpadom („Narodne novine“ broj 106/22), Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), Pravilnik o utvrđivanju kriterija, mjerila i postupaka za odobravanje financiranja udruga i drugih organizacija civilnog društva iz Proračuna Općine Matulji („Službene novine Primorsko-goranske županije“ broj 20/16), Odluka o zatvaranju odlagališta neopasnog otpada „Osojnica“ („Službene novine Primorsko-goranske županije“ broj 37/17), Zaključak o usvajanju Akcijskog plana energetski održivog razvitka Općine Matulji (SEAP) („Službene novine Primorsko-goranske županije“ broj 19/16), Zaključak o usvajanju Programa zaštite divljači Općine Matulji za razdoblje do 31. ožujka 2031. godine ("Službene novine Primorsko-goranske županije" broj 23/21)

**OBRAZLOŽENJE PROGRAMA**

Program obuhvaća aktivnosti i projekte:

1. Aktivnost Ekološki projekti
2. Aktivnost Provedba programa zaštite divljači
3. Kapitalni projekt Nabavka posuda za selektivno odvajanje otpada
4. Tekući projekt Zbrinjavanje otpada koji sadrži azbest
5. Tekući projekt Sufinanciranje izrade pripremne i projektne dokumentacije za energetsku obnovu za fizičke osobe
6. Aktivnost Održavanje zatvorenog odlagališta otpada Osojnica
7. Tekući projekt Transplant - Interreg Slovenija - Hrvatska

U okviru **Aktivnosti** **Ekološki projekti** planirana su sredstva za vođenje i održavanje ISGE sustava, sustavno gospodarenje energijom u objektima u vlasništvu Općine, edukacije građana o održivom razvoju i ekologiji, gospodarenju otpadom, promocije zdravog načina života te aktivnosti očuvanja zaštićenog krajobraza Lisina. Također, planirana se sredstva za provedbu manifestacija, ekoloških akcija i projekata zaštite okoliša, projekata povećanja energetske učinkovitosti i primjene obnovljivih izvora energije putem javnog natječaja za financiranje programa, projekata i manifestacija koje provode udruge i druge organizacije civilnog društva. Planirana su i sredstva za plaćanje poticajne naknade za smanjenje količine miješanog komunalnog otpada.

U okviru **Provedbe programa zaštite divljači** planirana su sredstva troškove provedbe, i to za poslove stručnog provoditelja te za troškove rada lovačkih društava koji sudjeluju u provedbi temeljem zaključenih ugovora sa Općinom.

U okviru projekta **Zbrinjavanje otpada koji sadrži azbest** planira se sufinanciranje zbrinjavanje otpada koji sadrži azbest fizičkim osobama s područja Općine Matulji za koje će se raspisati javni poziv.

Kroz Tekući projekt **Sufinanciranje izrade pripremne i projektne dokumentacije za energetsku obnovu za fizičke osobe** planira se sufinanciranje izrade pripremne i projektne dokumentacije za projekte energetske obnove namijenjene fizičkim osobama, za koje će se raspisati javni poziv zainteresiranim osobama da se potakne korištenje obnovljivih izvora energije.

Kroz Aktivnost **Održavanje zatvorenog odlagališta otpada Osojnica** planirana su sredstva za održavanje i monitoring odlagališta nakon završetka projekta sanacije.

**Aktivnost Mobilno reciklažno dvorište -** planirana je postava mobilnog reciklažnog dvorišta u naseljima na području Općine Matulji.

**Tekući projekt Transplant - Interreg Slovenija - Hrvatska**

Projekt „transPlant“ provodi se u partnerstvu s nositeljem projekta Prirodoslovnim muzejom Rijeka te još dva partnera iz Hrvatske te četiri partnera iz Slovenije u okviru prekograničnog programa suradnje INTERREG Slovenija-Hrvatska za razdoblje 2021. - 2027., a kojem je cilj trajno poboljšati stanje i zaštitu prepoznatih ugroženih Natura 2000 biljnih vrsta i staništa. Ukupna vrijednost cijelog projekta je nešto više od 1,6 milijuna eura, a udio Općine u proračunu projekta iznosi 100.000 eura, uz sufinanciranje od 80% putem bespovratnih sredstava iz Europskog fonda za regionalni razvoj.

Provedba projekta traje 30 mjeseci, od travnja 2024. do rujna 2026. godine.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj provedenih ekoloških projekata | 5 | 5 | 5 |

**PROGRAM 2013**

**STRUČNE SLUŽBE OPĆINSKE UPRAVE**

**SVRHA PROGRAMA**

Svrha programa je osiguravanje nesmetanog obavljanja poslova upravnog tijela kroz optimalni broj službenika, adekvatnu i ispravnu opremu i druge radne uvjete radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), Zakon o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23), Uredba o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23), Odluka o koeficijentima za obračun plaće službenika i namještenika u Jedinstvenom upravnom odjelu Općine Matulji ("Službene novine Primorsko-goranske županije" broj 2/22 i 36/23), Pravilnik o radu od 15. lipnja 2023. godine i „Službene novine Općine Matulji“ broj 6/24, Pravilnik o unutarnjem redu Jedinstvenog upravnog odjela Općine Matulji („Službene novine Općine Matulji“ broj 8/24, 10/24 i 15/24)

**OBRAZLOŽENJE PROGRAMA**

Program se sastoji od četiri Aktivnosti:

1. Plaće i izdaci za zaposlene
2. Rashodi poslovanja
3. Rashodi za nabavu nefinancijske imovine
4. Priprema dokumentacije za EU i ostale fondove

**Plaće i izdaci za zaposlene** obuhvaćaju sredstva za bruto plaće, doprinose na plaću te ostale rashode za zaposlene. Ovi rashodi planirani su na osnovi povećanja plaća i naknada kao i za potrebna nova zapošljavanja sukladno planiranoj sistematizaciji radnih mjesta.

**Rashodi poslovanja** planirani su uglavnom na osnovi plana za 2024. godine uzimajući u obzir planirane potreba u 2025. godini. Rashodi obuhvaćaju usluge telefona, pošte, čišćenja, održavanja računalne opreme, najma vozila, troškove električne energije, goriva, troškove objave natječaja i drugih obavijesti iz rada uprave, odvjetničke usluge, bankarske usluge i usluge platnog prometa, premije osiguranja, članarine, naknade za prijevoz djelatnika, naknadu Poreznoj upravi za poslove naplate poreza, intelektualne usluge, troškove reprezentacije, te pristojbe i naknade. Ukupno su rashodi poslovanja niži u odnosu na 2024. godinu, zbog većih rashoda za intelektualne usluge u 2024. godini. U projekcijama za 2026. i 2027. godini planiraju se sredstva u nešto nižem iznosu u odnosu na 2024. godinu.

U okviru **Rashoda za nabavku nefinancijske imovine** planiraju se sredstva za eventualne potrebne nabave uredske i ostale opreme i sredstava za rad općinske uprave te nabavu sustava videonadzora. U 2026. i 2027. godini planirana su sredstva na razini 2025. godine.

**Priprema dokumentacije za EU i ostale fondove** odnosi se na troškove pripreme dokumentacije te usluga konzultanata u svrhu spremnosti za otvaranje novih natječaja za prijavu projekata. Planirani iznos je niži u odnosu na 2024. godinu sukladno potrebi po planiranim prijavama, dok su u 2026. i 2027. godini planirana sredstva na razini 2025. godine.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 5.5. RAZVOJ MIKROREGIJA AKTIVIRANJEM RAZVOJNIH POTENCIJALA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj digitaliziranih usluga koje pruža upravno tijelo Općine Matulji | 2 | 2 | 3 |
| Broj projekata koji se provode, a kojima je odobreno sufinanciranje sredstvima EU i ostalih fondova | 6 | 5 | 7 |

**PROGRAM 2014**

**PROGRAM ODRŽAVANJA KOMUNALNE INFRASTRUKTURE**

**SVRHA PROGRAMA**

Svrha programa je održavati sve postojeću komunalnu infrastrukturu u stanju funkcionalnosti u maksimalno mogućem obimu i razini kvalitete uz kontinuirano povećavanje standarda i nivoa održavanja kroz uređenje novih površina te oplemenjivanje postojećih.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o komunalnom gospodarstvu (“Narodne novine” 68/18, 110/18 i 32/20), Zakon o grobljima („Narodne novine“ broj 19/98, 50/12 i 89/17), Zakona o zaštiti životinja („Narodne novine“ broj 102/17 i 32/19), Pravilnik o financiranju dijela troškova zimske službe na nerazvrstanim cestama („Narodne novine“ broj 51/22), Odluka o nerazvrstanim cestama na području Općine Matulji ("Službene novine Primorsko-goranske županije" broj 32/14), Odluka o komunalnim djelatnostima na području Općine Matulji ("Službene novine Primorsko-goranske županije" broj 12/19), Odluka o uvjetima i načinu obavljanja komunalne djelatnosti održavanja groblja te o upravljanju grobljima („Službene novine Primorsko-goranske županije“ broj 2/22 i 46/23), Odluka o komunalnom redu Općine Matulji ("Službene novine Primorsko-goranske županije" broj 9/21 i 26/21) i („Službene novine Općine Matulji“ broj 11/24), Odluka o službenoj iskaznici i službenoj odori komunalnog redara Općine Matulji ("Službene novine Primorsko-goranske županije" broj 9/21 i 11/24), Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama ("Službene novine Primorsko-goranske županije" broj 32/18 i 46/23)

**OBRAZLOŽENJE PROGRAMA**

Program obuhvaća obavljanje sljedećih komunalnih djelatnosti: odvodnja oborinskih voda, održavanje čistoće javnih površina, obavljanje dezinfekcije, dezinsekcije i deratizacije, održavanje građevina, uređaja i predmeta javne namjene, održavanje nerazvrstanih cesta, održavanje javne rasvjete, održavanje zelenih površina, održavanje javnih površina na kojima nije dopušten promet motornih vozila, održavanje groblja i krematorija te obavljanje higijeničarskih usluga.

Programom održavanja komunalne infrastrukture za 2025. godinu planirana su ista sredstva u odnosu na Program održavanja komunalne infrastrukture iz 2024. godine. Predloženi program za 2025. godinu predviđa održavanje izgrađene nove komunalne infrastrukture u proteklom razdoblju kao i dijelove izgrađene javne infrastrukture gdje su jedinice lokalne samouprave u obvezi održavanja iste u naseljima po posebnom propisu. Svakako je bitno za istaknuti da se ovim programom predlaže zadržavanje standarda održavanja komunalne infrastrukture iz prethodnog razdoblja.

Programom za 2025. godinu je tako planirano održavanje komunalne infrastrukture u ukupnom iznosu procijenjenih troškova od 1.650.000,00 eura od čega se najveći udio odnosi na održavanje nerazvrstanih cesta (43,15%), održavanje javnih zelenih površina (19,70%), te održavanje čistoće javnih površina (10,79%).

U 2026. i 2027. godini iznos programa planira se na razini 2025. godine.

Općinsko vijeće sukladno Zakonu o komunalnom gospodarstvu za svaku godinu donosi zaseban Program održavanja komunalne infrastrukture uz proračun, a koji sadrži opis i opseg poslova održavanja komunalne infrastrukture s procjenom pojedinih troškova po djelatnostima te iskaz financijskih sredstava potrebnih za ostvarivanje programa, s naznakom izvora financiranja.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Održavane javne zelene površine u m2 | 40.550 | 40.850 | 41.150 |
| Održavane javno-prometne površine u m2 | 41.616 | 41.916 | 42.216 |

**PROGRAM 2015**

**PROGRAM GRAĐENJA KOMUNALNE INFRASTRUKTURE**

**SVRHA PROGRAMA**

Svrha programa je osigurati ravnomjerna i kontinuirana ulaganja u komunalnu infrastrukture i osigurati preduvjete za razvoj i izgradnju novih gospodarskih i stambenih objekta odnosno poboljšanje kvalitete života kroz viši komunalni standard

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o komunalnom gospodarstvu (“Narodne novine” 68/18, 110/18 i 32/20), Zakon o gradnji („Narodne novine“ broj 153/13, 20/17, 39/19 i 125/19), Zakon o grobljima („Narodne novine“ broj 19/98, 50/12 i 89/17), Zakon o zaštiti od svjetlosnog onečišćenja („Narodne novine broj 14/19), Odluka o nerazvrstanim cestama na području Općine Matulji („Službene novine Općine Matulji“ broj 11/24)

**OBRAZLOŽENJE PROGRAMA**

Program građenja komunalne infrastrukture za razdoblje 2025.-2027. godine predviđa nastavak ulaganja u komunalnu infrastrukturu sukladno planiranim izvorima financiranja, i to u sljedeće objekte i uređaje:

- Nerazvrstane ceste,

- Javne prometne površina na kojima nije dopušten promet vozilima

- Javna parkirališta

- Javne zelene površine

- Građevine i uređaji javne namjene

- Javnu rasvjetu

- Groblja i krematoriji na grobljima

U odnosu na vrijednost Programa za 2024. godinu ovaj je Program viši za 1,67 mil. eura zbog nastavka započetih investicija na izgradnji i rekonstrukciji nerazvrstanih cesta financiranih iz kreditnog zaduženja.

Programom za 2025. godinu planiraju se investicije po vrstama komunalne infrastrukture kako slijedi:

Ulaganja **u nerazvrstane ceste** odnose se u bitnome za projekte koji su započeti prethodnim Programima izradom projektne dokumentacije i/ili rješavanjem imovinsko pravnih odnosa. Tako se prema ovom prijedlogu planira izgradnja i/ili rekonstrukcija sljedećih prometnica:

* Cesta unutar poslovne zone Miklavija (I. i II. faza)
* Spojna cesta Branka Laginje - Jankovićeva cesta
* Cesta "C-O, D-O i dionice ceste F-E-D-F" u radnoj zoni RZ-2 u Matuljima
* Dionica ceste Put Puhari - Put Mileve Sušanj
* Dionica ceste „Gornje igralište“

Nadalje izrada projektne dokumentacije je planirana za sljedeće prometnice:

* Cesta GM-4
* Cesta Brešca – groblje Brešca
* Spojna cesta 43. Istarske divizije - Milana Frlana

Dok je otkup zemljišta planiran za:

* Cesta Frančići
* Stambena ulica unutar u zoni K4 unutar UPU-a Matulji
* Cesta oznake CC (od školsko-sportske dvorane do Kvarnerske ceste)
* Cesta Brešca – groblje Brešca
* Rekonstrukcija dijela Jankovićeve ceste

Od ostale komunalne infrastrukture Programom za 2025. godinu u dijelu **javno prometnih površina na kojima nije dopušten promet motornim vozilima** planira se nastavak izrade projektne dokumentacije za nogostup uz ulicu Dalmatinskih brigada, te stepenište uz školsko-sportsku dvoranu.

Od **javnih parkirališta** Programom se planira izrada projektne dokumentacije za potrebe uređenja parkirališta na području Općine Matulji.

Od **javne zelene površine** Programom se planira obnova velikog dječjeg igrališta u Jankovićevom dolcu u Matuljima, modernizacija rasvjete na dijelu sportskih igrališta Općine Matulji te uređenje površine za postavu spomenika.

Od **građevina i uređaja javne namjene** Programom se planira zamjena nekoliko starijih autobusnih čekaonica te nabavka svjetleće prometne signalizacije i/ili uređaja za smanjenje brzina u suradnji s upraviteljima javnih cesta na području Općine Matulji te izrada i postava spomenika.

Od **javne rasvjete** Programom se planira interpolacija javne rasvjete na komunalnoj infrastrukturi i javnim površinama sukladno ukazanoj potrebi.

Od **groblja i krematorija na grobljima** Programom se planira izrada projektne dokumentacije za potrebe proširenja groblja Zvoneća te za izradu projektne dokumentacije za groblje Rupa.

U 2026. i 2027. godini planira se nastavak realizacije započetih projekata od čega se planira izgradnja ceste oznake CC (od školsko-sportske dvorane do Kvarnerske ceste), te ceste 43. istarske divizije – Milana Frlana. Također, planira se dovršetak izgradnje dijela nogostupa u ulicu Dalmatinskih brigada, dovršetak modernizacije rasvjete na sportskim igralištima te zamjena starijih autobusnih čekaonica.

Općinsko vijeće sukladno Zakonu o komunalnom gospodarstvu za svaku godinu donosi zaseban Program građenja komunalne infrastrukture uz proračun, a kojim se određuju građevine komunalne infrastrukture koje će se graditi radi uređenja neuređenih dijelova građevinskog područja; građevine komunalne infrastrukture koje će se graditi u uređenim dijelovima građevinskog područja; građevine komunalne infrastrukture koje će se graditi izvan građevinskog područja; postojeće građevine komunalne infrastrukture koje će se rekonstruirati i način rekonstrukcije; građevine komunalne infrastrukture koje će se uklanjati te druga pitanja određena Zakonom o komunalnom gospodarstvu i posebnim zakonima. Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Dužina nerazvrstanih cesta u km | 154,2 | 155 | 155,7 |
| Broj postavljenih novih energetski efikasnih rasvjetnih tijela | 2435 | 2465 | 2495 |

**PROGRAM 2016**

**GRADNJA VODNIH GRAĐEVINA**

**SVRHA PROGRAMA**

Svrha programa je nastavak radova na izgradnji cjelovitog sustava sanitarne kanalizacije u cilju osiguravanja što većeg broja priključaka na javnu sanitarnu mrežu s jedne strane, te kvalitetnim pročišćavanjem otpadnih voda spriječiti zagađivanje okoliša. U dijelu vodoopskrbe cilj je osigurati 100%-tnu pokrivenost područja Općine javnom vodovodnom mrežom te osigurati kvalitetu i stalnost vodoopskrbe tijekom cijele godine. Nakon završetka I i II faze projekta Jadran, daljnje aktivnosti na izgradnji sanitarne kanalizacije koncentrirati će se na pripremu projektne dokumentacije za izgradnju kolektora sekundarne kanalizacije te dogradnju postojećeg uređaja za pročišćavanje za postizanje višeg stupnja pročišćavanja kako bi se pravovremeno kandidiralo iste za financiranje iz fondova EU te na priključivanje postojećih objekata na već izgrađene sustave tamo gdje je to moguće.

**ZAKONSKA OSNOVA**

Zakon o vodama (“Narodne novine” broj 66/19, 84/21 i 47/23), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 i 36/24), Odluka o priključenju na komunalne vodne građevine na području Općine Matulji („Službene novine Primorsko-goranske županije“ broj 19/16)

**OBRAZLOŽENJE PROGRAMA**

Program se sastoji od:

1. Kapitalni projekt Vodoopskrba
2. Kapitalni projekt Kanalizacija
3. Aktivnost Priključci na kanalizaciju

U okviru kapitalnih projekata Vodoopskrba i Kanalizacija pretežiti dio planiranih sredstava namijenjen za kapitalne pomoći Liburnijskim vodama d.o.o. za gradnju građevina za vodoopskrbu i kanalizaciju, i to primarno uz investicije Općine Matulji na izgradnji i rekonstrukciji nerazvrstanih cesta te investicijama Hrvatskih cesta d.o.o. i Županijske uprave za ceste Primorsko-goranske županije na javnim cestama na području Općine Matulji.

Aktivnost Priključci na kanalizaciju obuhvaćaju sredstva financijske potpore građanima koji se priključuju na sustav odvodnje otpadnih voda prema odluci Općinskog vijeća. Sredstva su planirana na osnovi očekivanog broja priključenja uzimajući u obzir broj priključenja u protekle dvije godine te planirani početak izgradnje sekundarne mreže.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Dužina rekonstruiranog vodovoda u m | 225.720 | 237.070 | 242.745 |
| Dužina kanalizacijske mreže u m | 41.165 | 48.165 | 55.165 |
| Broj novih korisnika priključenih na kanalizacijsku mrežu | 1.721 | 2.018 | 2.315 |

**PROGRAM 2017**

**UPRAVLJANJE IMOVINOM**

**SVRHA PROGRAMA**

Svrha programa je osigurati redovno održavanje i očuvanje nekretnina u vlasništvu Općine te ispunjavanje obveza za redovno održavanje zgrada u kojima Općina ima u vlasništvu poslovne prostore ili stanove kao zasebne dijelove zgrade.

Svrha Programa je investicijama u dugotrajnu imovinu izgraditi ili obnoviti prostore Općine u cilju energetske obnove, privođenja svrsi ili osiguravanja novih sadržaja za stanovništvo.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o vlasništvu i drugim stvarnim pravima (“Narodne novine 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), Zakon o Središnjem registru državne imovine („Narodne novine“ broj 112/18), Zakon o komunalnom gospodarstvu (“Narodne novine” 68/18, 110/18 i 32/20), Zakon o poljoprivrednom zemljištu („Narodne novine“ broj 20/18, 115/18, 98/19 i 57/22), Odluka o zakupu i kupoprodaji poslovnog prostora ("Službene novine Primorsko-goranske županije" broj 4/13, 17/14, 8/19 i 9/20), Odluka o raspolaganju nekretninama ("Službene novine Primorsko-goranske županije" broj 35/16 i 34/21)

**OBRAZLOŽENJE PROGRAMA**

Program se sastoji od slijedećih aktivnosti i projekata:

* Održavanje nekretnina Općine
* Kapitalna ulaganja u nekretnine i opremu
* Raspolaganje nekretninama
* Evidencija i uris komunalne infrastrukture
* Izdaci financiranja
* Otkup zemljišta
* Investicijski projekti

U sklopu **Održavanja nekretnina Općine** planirana su sredstva za izvođenje radova ili obavljanje usluga vezanih uz održavanje stambenih i poslovnih prostora Općine Matulji te prostora koje koristi Općina za rad stručnih službi izvršnog i predstavničkog tijela, kao i ostalih nekretnina, u cilju da su u funkcionalnom stanju za stanovanje ili obavljanje djelatnosti, kao što su servisiranje uređaja i opreme, uređenje unutarnjih i vanjskih zidova, popravci i zamjena dotrajalih dijelova, periodični remonti postrojenja i opreme i slično. Planirana sredstva obuhvaćaju i troškove premija osiguranja imovine i stvari te plaćanje pričuve za prostore koji se nalaze u objektima s više suvlasnika.

**Kapitalna ulaganja u nekretnine i opremu** odnose se na dodatna ulaganja u stambene i poslovne prostore Općine Matulji prema potrebama.

**Raspolaganje nekretninama** obuhvaćaju usluge geodezije i ostale stručne usluge vezane uz identifikaciju, parcelaciju i druge poslove vezane uz zemljišta u vlasništvu Općine koje su nužne u cilju pripreme zemljišta za investicije ili drugo raspolaganje, kao i za troškove objave natječaja i druge povezane rashode te naknade šteta.

**Evidencija i uris komunalne infrastrukture** obuhvaća troškove izrade evidencije svih objekata i uređaja komunalne infrastrukture sukladno zakonskim propisima. Pored toga u sklopu ove aktivnosti planirani su troškovi urisa (geodetske usluge) za potrebe upisa nerazvrstanih cesta te ostale komunalne infrastrukture u katastar i zemljišne knjige kao javno dobro u općoj uporabi-vlasništvo Općine Matulji. S obzirom na broj kilometara i visinu sredstava potrebnih za upis svih neupisanih kilometara cesta, troškovi se planiraju kroz više godina.

**Izdaci financiranja** obuhvaćaju izdatke za otplate glavnica i rashode za kamate sukladno otplatnim planovima i zaključenim ugovorima o kreditima s Erste&Steiermarkische bank d.d, i to po kreditima koji su povučeni 2019. i 2020. godine za investicije dogradnje zgrade osnovne škole u Matuljima (929.059,66 eura), otkup i pripremu zemljišta u radnoj zoni Miklavija (663.614,04 eura), energetsku obnovu zgrada i sanaciju odlagališta otpada Osojnica (1.174.596,85 eura) uređenje zgrade Općine (291.990,18 eura) te kredita za obnovu javne (796.336,85 eura). Projekcijom za 2026. godinu planirana su sredstva za otplate kredita i zajmova u istom iznosu kao i 2025. godine, dok se u projekciji za 2027. godinu planirani iznos povećava radi početka otplate kredita od 2,65 mil. eura (kredit za izgradnju nerazvrstanih cesta).

**Otkup zemljišta** odnosi se na otkup zemljišta za potrebe investicija i projekata u budućem razdoblju.

**Investicijski projekti** u razdoblju 2025.-2027. godine obuhvaćaju nastavak ulaganja Općine u društvenu infrastrukturu.

Tako se u 2025. godini planira rekonstrukcija i uređenje Doma Hangar, uređenje i energetska obnova Osnovne škole Drago Gervais Brešca te izgradnju pomoćnih građevina u Jankovićevom dolcu. U 2026. godini planira se povećanje ove vrste rashoda budući se planira nastavak investicije rekonstrukcije Doma Hangar, dok se završetak investicije planira se u 2027. godini.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.1. PAMETAN I ODRŽIV PRISTUP UPRAVLJANJU PROSTOROM I PRIRODNIM RESURSIMA

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj energetski obnovljenih objekata u vlasništvu Općine | 7 | 8 | 9 |
| Površina radnih zona spremna za korištenje u m2 | 10.000 | 10.000 | 25.000 |
| Broj izgrađenih/rekonstruiranih igrališta | 2 | 3 | 4 |

**PROGRAM 2018**

**SUFINANCIRANJA JAVNE INFRASTRUKTURE**

**SVRHA PROGRAMA**

Svrha programa je izgradnja prometnica i drugih prometnih objekata od važnosti za Općinu Matulji, a koji su u nadležnosti drugih pravnih osoba prema posebnim propisima.

**ZAKONSKA OSNOVA**

Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17 i 98/19 i 144/20), Zakon o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 4/23 i 133/23), Zakon o željeznici („Narodne novine“ broj 32/19, 20/21, 114/22), Zakon o proračunu („Narodne novine“ broj 144/21)

**OBRAZLOŽENJE PROGRAMA**

Programom su planirana sredstva za kapitalne pomoći izvanproračunskim korisnicima (Županijska uprava za ceste Primorsko-goranske županije, Hrvatske ceste, Hrvatske autoceste) za investicije u prometnu infrastrukturu na području Općine Matulji. U bitnom, sredstva su namijenjena za otkupe zemljišta, projektiranje ili dio troškova izvođenja radova ili nabavu opreme koji su od posebnog interesa za Općinu, a uzimajući u obzir raspoložive informacije i planove nadležnih upravitelja javnih cesta.

Sredstva su planirana sukladno očekivanoj ili ugovorenoj dinamici kroz trogodišnje proračunsko razdoblje.

**CILJEVI I POKAZATELJI USPJEŠNOSTI IZ PROVEDBENOG PROGRAMA**

CILJ: 3.3. KVALITETNA, DOSTUPNA I ODRŽIVA JAVNA I KOMUNALNA INFRASTRUKTURA NA CJELOKUPNOM PODRUČJU ŽUPANIJE

|  |  |  |  |
| --- | --- | --- | --- |
| **Pokazatelj uspješnosti** | **2023** | **2024** | **2025** |
| Broj sufinanciranih investicija | 3 | 3 | 3 |

**DJEČJI VRTI MATULJI**

**OBRAZLOŽENJE POSEBNOG DIJELA FINANCIJSKOG PLANA**

**Redoviti programi Dječjeg vrtića Matulji**

Obrazloženje programa-aktivnosti i projekata

U Dječjem vrtiću Matulji ostvaruju se redoviti programi njege, odgoja, naobrazbe, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima sukladno Godišnjem planu i programom Dječjeg vrtića Matulji za pedagošku godinu 2024./2025.

U pedagoškoj godini 2024./25. redoviti program provodi se u slijedećim skupinama i objektima:

* cjelodnevni program jaslica provodi se u 8 skupina: 4 Matulji, 2 Rukavac, 2 Veli Brgud,
* cjelodnevni program vrtića provodi se u 13 skupina: 7 Matulji, 2 Jušići, 2 Veli Brgud, 2 Rukavac Dom,
* cjelodnevno/poludnevni program vrtića provodi se u skupini Rupa-Lipa i Brešca-Veli Brgud,
* cjelodnevno/poludnevni program ranog učenja stranog jezika - engleskog i talijanskog provodi se u 2 skupine u Matuljima,
* u skupini poludnevnog boravka u vrtiću Mune nema upisane djece.

Vrtić ima ukupno 26 skupina:

* cjelodnevni vrtićki program 248 djece,
* cjelodnevno- poludnevni program vrtića 31 dijete,
* cjelodnevno-poludnevni program ranog učenja engleskog i talijanskog jezika 31 dijete,
* cjelodnevni program jaslica 97 djece.

Prosječno je upisano 407 djece.

Dječji vrtić Matulji ima verificirane Specijalizirane kraće programe - Mala igraonica na čakavštini i Kraći program katoličkog vjerskog odgoj. Prema interesu roditelja formirat će se skupine koje će raditi u popodnevnim satima (35 sati godišnje). Voditeljice programa su odgojiteljice Dječjeg vrtića Matulji.

U Program predškole uključeno je 93 djece u skupinama redovitog programa. Za djecu koja nisu uključena u neki od redovitih programa biti će raspisan Javni poziv za upise u program predškole. U skladu s dobivenim zahtjevima organizirati će se program prema Pravilniku o sadržaju i trajanju programa predškole („Narodne novine“, broj 107/14) i u dogovoru s Osnivačem.

**Ciljevi i pokazatelji uspješnosti iz provedbenog programa Općine Matulji**

**CILJ:** Podrška osnivanju i funkcioniranju obitelji te razvoj sustava brige o djeci i mladima.

Ciljevi i pokazatelji uspješnosti iz godišnjeg plana rada:

|  |  |  |  |
| --- | --- | --- | --- |
| **POKAZATELJ** | **2024.** | **2025.** | **2026.** |
| Broj korisnika DV Matulji | 410 | 410 | 500 |
| Broj skupina u DV Matulji | 26 | 26 | 32 |
| Broj vrtića na području Općine | 1 sa 6 područnih odjela | 1sa 6 područnih odjela | 1 sa 6 područnih odjela |

**VIZIJA I MISIJA**

U skladu s odredbama Zakona o predškolskom odgoju i obrazovanju ( „Narodne novine“, broj: 10/97, 107/07, 94/13, 98/19, 57/22, 101/23, 145/23), Državnog pedagoškog standarda predškolskog odgoja i naobrazbe („Narodne novine“, broj: 63/08, 90/10, 57/22), Nacionalnog kurikulumu za rani i predškolski odgoj i obrazovanje („Narodne novine“, broj: 5/15, 57/22) Dječji vrtić Matulji izradio je svoju viziju i misiju:

**Vizija** - Vrtić kao mjesto zajedničkog učenja u kojem se poštuje različitost te potiče rast i razvoj svakog pojedinca.

**Misija** - želimo graditi Vrtić kao dječju kuću u kojoj će svako dijete pronaći svoje mjesto. Kroz provedbu različitih programa utemeljenih na humanističko-razvojnom pristupu poticati razvoj svakog djeteta u skladu s njegovim mogućnostima i potrebama. Svojim djelovanjem pružiti podršku obitelji i doprinijeti razvoju društvene zajednice.